Razer baru-baru ini melancarkan produk papan kekunci Ornata terbaru iaitu Razer Ornata V2, berharga RM499.

Ia menggunakan teknologi switch Hybrid-Mecha-Membrane yang memberikan pengalaman typing dengan lebih lembut dan selesa di butang-butang mekanikal.
Ditambah baik dari produk terdahulu, ia mempunyai tiga butang media iaitu skip, play, pause dan pengawal volum di satu kawasan yang boleh diprogramkan menerusi Razer Synapse 3.

Untuk jangka masa permainan lebih lama, Ornata V2 dihadirkan dengan tempat rehat pergelangan tangan yang disambungkan dengan papan kekunci. Menerusi teknologi Razer Synapse 3 ini, pengguna boleh programkan macros, meletakkan binding pada butang dan menggunakan profil custom. Ia juga mempunyai lampu RGB Razer Chroma yang unik dan diintegrasikan dengan lebih 100 judul permainan termasuk Apex Legends, Fortnite, Warframe dan banyak lagi.
Untuk info lanjut, anda boleh layari laman web rasmi Razer
Ikuti kami di Facebook, Twitter dan Instagram.
Saksikan kami di YouTube.


Nampaknya, korang mungkin tak akan mampu memiliki Razer Phone 3!
Mengikut laporan dari Droid Life, Razer telah pun memberhentikan beberapa pekerja (30 kakitangan semuanya) ataupun lebih tepat lagi dua peratus dari jumlah pekerja syarikat gaming itu.
Bagaimanapun, 30 kakitangan ini berkait rapat dengan mobile division di Razer, yang bermakna ini adalah berita buruk untuk Razer Phone 3.
Ini adalah kenyataan Razer.
“Razer telah membuat perubahan untuk selaraskan organisasi kami dan menguatkan lagi visi untuk kami berkembang. Kami akan menggunakan sumber yang ada untuk fokus pada projek penting dan pertingkatkan keuntungan. Dengan penyelerasan ini, kami membatalkan beberapa projek dan terpaksa berpisah dengan 30 kakitangan (2% dari jumlah tenaga kerja kami). Pekerja lain yang terlibat dalam projek ini akan dikerahkan ke division lain untuk memfokuskan projek penting,”
Mengikut kenyataan ini, Razer telah pun membuang 30 pekerja dan membatalkan beberapa projek. Ini bermakna nasib untuk mobile division dan Razer Phone 3 masih lagi dalam persoalan.
Apa yang menariknya ialah Razer mengatakan mereka akan terus melabur dalam hardware dan projek mobile yang baru tapi ini tak bermakna kita mungkin akan menyaksikan Razer Phone baru tapi ia menunjukkan syarikat ini tak ingin lagi meninggalkan sektor ini.
Bagaimanapun, untuk Razer Phone 2, ia masih lagi dijual dan akan menerima kemaskini serta pemerhatian dari Razer termasuklah kemaskini Android 9 tak lama lagi. Tapi dengan keadaan mobile division yang kurang stabil, sokongan dan kemaskini pada masa depan untuk model Razer Phone mungkin ‘gelap’.
Sumber: AndroidAuthority


Razer Pay, sebuah aplikasi e-wallet yang diperkenalkan Razer sebelum ini kini akan ditamatkan servisnya di Singapura dan Malaysia. Pengumuman ini dibuat di laman web rasminya di mana syarikat itu akan menamatkan servis itu pada 30 September ini.

Mereka mengucapkan terima kasih kepada semua pengguna Razer Pay (Beta) sebelum ini. Mereka berjaya mencuba pelbagai produk berinovasi serta fungsi hasil dari maklum balas yang diterima dari pengguna dan rakan kongsi mereka. Di akhir peringkat beta ini, mereka ingin memastikan kesemua pengeluaran akaun dan proses penutupan akan diselaraskan dengan peraturan yang ada.
Razer juga memberikan gambaran bagaimana ingin mengosongkan akaun anda untuk mengeluarkan kesemua baki yang ada melalui 3 langkah. Pertama, anda perlu tekan bahagian “withdrawal” di dalam aplikasi, kemudiannya tekan “Cash Out” dan ikut langkah untuk pengeluaran. Selepas itu, langkah pengeluaran sudah selesai dan akan mendapat baki anda yang dipindahkan dalam tempoh 5 hari waktu bekerja.
Jika anda masih mempunyai kredit di dalam Razer Pay eWallet, anda boleh menggunakan lagi sehingga 31 Ogos ini. Razer Pay mula dilancarkan pada bulan Julai 2018 sebagai satu langkah kerjasama antara Razer dan Berjaya Corporation Berhad. Tidak lama kemudian, mereka melancarkan Razer Pay Beta di Singapura. Selain itu, Razer juga memperkenalkan Razer Card pada bulan oktober lalu di mana ia akan berlampu ketika anda melakukan pembayaran, ianya terhad kepada 1,337 pelanggan yang terpilih di dalam program beta mereka.
Di Malaysia, Razer mengalami kesukaran untuk bertanding dengan e-wallet lain seperti GrabPay, Touch ‘n Go eWallet dan Boost. Mungkin faktor ini sedikit sebanyak menyumbangkan kepada keputusan mereka untuk membatalkan serta menutup servis ini. Atau mungkin mereka akan mengeluarkan Razer Pay yang rasmi untuk digunakan dengan penambahan fungsi-fungsi terbaru nanti.


Penantian mendebarkan untuk para gamers kini berakhir! Razer Phone 2 dah pun rasmi dilancarkan hari ini untuk pasaran Malaysia. Berapa harganya? Ia bermula dengan harga RM3,449.
Sama seperti gaming phone yang lain, Razer Phone edisi kedua ini dilengkapi dengan cip pemprosesan terkini iaitu Qualcomm Snapdragon 845 dan Adreno 630 untuk grafik. Tertanya tanya kalau ia ada cooling system? Ya, peranti ini mempunyai Razer vapor chamber cooling system bermaksud korang boleh main game dalam frame rate yang tinggi tapi tidak merasa panas memegangnya.

Ia juga mempunyai Razer Chroma, sistem RGB Lighting untuk gamers. Di belakang peranti ini terletak logo Razer ular berkepala tiga yang mempunyai sebanyak 16.8 juta warna dan akan boleh diubah mengikut notifikasi dari Facebook atau Whatsapp contohnya. Korang juga boleh customize sendiri warna RGB di belakang peranti ini. Menariknya, ia juga mempunyai teknologi Quick Charge 4+ dengan kadar 1% hingga 50% dalam masa 30 minit sahaja.
Semestinya highlight Razer Phone 2 ialah paparan 120 HZ dengan prestasi dipertingkatkan bagi mereka yang menyukai pengalaman bermain game dengan lancar. Ia juga kalis air dan dikatakan 50% lebih cerah berbanding edisi pertama. Korang boleh enjoy dengar muzik dan soundtrack dengan front-facing speakers yang lebih kuat berbanding dulu.
Dengan kapasiti bateri 4,000 mAH, Razer Phone 2 dikatakan boleh bertahan sehingga 10 jam di paparan 120 HZ ini. Razer juga berkolaborasi bersama ramai pembangun permainan dan ini bermakna game seperti PUBG, Rival Crimson x Chaos, Marvel Fututre Fight, Guns of Boom dan RuneScape dioptimumkan untuk peranti ini. Akhir sekali Razer Phone 2 diiktiraf oleh Netflix bagi kandungan video HDR dan Dolby Digital 5.1.
Bagi gamers tegar di luar sana, korang boleh ubah wallpaper, themes dan sebagainya menerusi Theme Store. Razer Cortex pula ibarat Game Center yang melancarkan lagi kualiti permainan dan meletakkan kesemuanya dalam folder jadi tak ada lah messy korang punya homescreen tu.
Korang boleh dapatkan Razer Phone 2 di pengedar rasmi Razer ataupun membeli dengan kontrak tahunan dari Maxis atau U Mobile.
Maxis Zerolution: Serendah RM101/sebulan untuk MaxisONE Plan 188. KLIK SINI
U Mobile: Serendah RM99 dengan pelan Unlimited Hero P99. KLIK SINI


Masih ingat filem Ready Player One arahan pengarah Steven Spielberg yang memenangi Oscar tiga kali? Walaupun terdapat perubahan sikit pada cerita dan perubahan karakter, filem itu sangat menguntungkan dengan kutipan USD$576 juta di box office.

Untuk mengembangkan lagi pengaruh filem itu, Warner Bros. Pictures mengumumkan keluaran video di rumah (home video) untuk Ready Player One! Filem yang membintangi Tye Sheridan, Olivia Cooke, Ben Mendelsohn, Mark Rylance dan Simon Pegg itu akan hadir dalam HD Digital pada 4 Julai diikuti dengan keluaran 4K HD Ultra, Blu-Ray 3DDVD dan Blu-Ray pada 24 Julai.
Kalau korang ingin menyokong filem antarabangsa dan menunjukkan semangat gamers korang mencari easter egg, bolehlah dapatkan CD ini di kedai CD terdekat nanti.
Sumber: Comicbook


jenama peranti pintar berkembang pesat, realme mengumumkan kolaborasi bersama Coca-Cola dan memperkenalkan peranti pintar pertama edisi Coca-Cola.
realme 10 Pro 5G ini direka khas dengan rekaan klasik Coca-Cola yang menarik minat ramai orang serta pempengaruh contohnya MKBHD. Ia juga menarik minat CEO Twitter, Elon Musk.

Di sisi peranti itu diinspirasikan oleh elemen rekaan yang klasik oleh Coca-Cola dengan pertembungan warna merah dan hitam.
Nada dering juga disesuaikan dengan elemen Coca-Cola dan bunyi buih yang menjadi ikonik kepada jenama itu. Lebih menarik ia juga dihiasi dengan antaramuka tersendiri dari lock screen sehinggalah efek pengecasan dinamik. Selain itu, pengguna juga akan menerima pin ejector kad SIM jenama Coca-Cola, stiker DIY dan kad nombor yang terhad.
Buat masa ini ia belum diumumkan untuk pasaran Asia Tenggara termasuk Malaysia namun nantikan di laman web rasmi realme jika ada pengumuman.


realme Malaysia baru-baru ini telah melancarkan siri telefon pintar baru – realme 5 dan realme 5 Pro dipacu oleh Qualcomm Snapdragon 665 dan 712.
realme 5 dan realme 5 Pro
Siri realme 5 ini adalah telefon-telefon pintar pertama di dunia yang mempunyai quad kamera iaitu empat kamera di bahagian belakang. Quad kamera ini adalah kamera pelbagai fungsi terdiri daripada lensa sudut ultra-lebar, kamera utama, lensa potret dan ultra makro.
Menurut Pengurus Jenama realme Malaysia, Tiffany Teh berkata, realme 5 Pro dan realme 5 adalah satu penaiktarafan besar daripada siri realme 3 dengan quad kamera dan prestasi keseluruhan untuk penggunaan harian, hiburan dan gaming di samping harga berpatutan yang mana menjadikan telefon realme popular dalam kalangan anak muda yang sedang belajar dan bekerja.
realme 5 – Bateri tahan lama

realme 5 mempunyai pemprosesan Snapdragon 665 AIE iaitu daripada generasi ketiga enjin Qualcomm AI yang memberikan prestasi mantap untuk telefon mid-range.
Paparan skrin adalah seluas 6.5 inci Full HD+ memberi pandangan lebih luas dan pengalaman permainan yang memuaskan bersama kualiti pembesar suara yang tinggi.
Untuk bahagian quad kamera pula, ia dilengkapi dengan kamera ultra-lebar 119° (8MP), kamera utama (12MP), lensa potret (2MP) dan lensa ultra makro (2MP) serta kamera hadapan (13MP).
Apa yang lebih menarik tentang telefon ini, ia dipacu oleh bateri bersaiz besar 5000 mAh membolehkan korang menikmati telefon pintar ini lebih lama dengan sistem operasi ColorOS 6.0 berdasarkan Android 9.0 Pie. Namun, sayangnya realme 5 masih lagi menggunakan micro-USB yang menyukarkan proses caj laju untuk bateri berkapasiti tinggi ini.
realme 5 didatangkan dengan dua warna baru – Crystal Blue dan Crystal Purple dengan reka bentuk berlandaskan diamond-cut dan berikan ilusi hologram berbentuk 3D.
realme 5 Pro – Peningkatan quad kamera

realme 5 Pro dikuasakan oleh Snapdragon 712 AIE dengan CPU berkelajuan 2.3 GHz dengan GPU Qualcomm Andreno 616 untuk prestasi pengkomputeran AI dan gaming pantas.
Quad kamera mendapat peningkatan lebih tinggi berbanding realme 5 iaitu kamera utama Sony IMAX 586 (48MP) dan kamera hadapan Sony IMX471 AI 16MP untuk imej menakjubkan.
Dari segi skrin pula, realme 5 Pro lebih kecil iaitu paparan skrin 6.3 inci FHD+ dan didatangkan dengan warna Crystal Green dan Sparkling Blue bersama warna hologram nanometer dengan tekstur visual berlapis pada penutup belakangnya.
Model ini mempunyai bateri berkapasiti 4035 mAh iaitu pengurangan agak besar dengan realme 5 tetapi telefon ini mengecas lebih laju dalam masa singkat dengan kabel jenis USB-C dengan set 20W VOOC Flash Charge 3.0.
Buat pertama kali, kedua-dua telefon pintar realme 5 ini akan dijual khas melalui di platform Lazada. Lihat senarai harga di bawah:

realme 5 – Jualan akan bermula pada 17 Oktober 2019

3GB RAM+64GB ROM – RM599
4GB RAM+128GB ROM – RM799

realme 5 Pro – Jualan akan bermula pada 10 Oktober 2019.
Pra-tempah boleh dilakukan sekarang di kedai-kedai realme yang sah. Sila layari pautan ini untuk lokasi kedai realme berdekatan.

8GB RAM +128GB ROM – RM1,099

Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


realme adalah jenama peranti pintar yang dikenali dalam dunia gaming. Mereka pernah menjadi penaja untuk Liga Profesional PUBG Mobile (PMPL MYSGPH) 2022 baru-baru ini. Malah, Soloz juga menjadi duta bagi jenama peranti pintar mereka.
Semalam, mereka mengumumkan pelancaran akan datang untuk tablet flagship realme Pad X, jam tangan realme Watch 3 dan peranti pintar terbaru dalam siri GT iaitu realme GT Neo 3T yang akan tersedia di pasaran bermula 23 Ogos ini.

Bersama-sama dengannya, anda boleh mendapatkan peranti baharu ini dengan promosi menarik ketika hari pelancaran bersama dengan sambutan 828 Fan Festival akan berlangsung pada 28 Ogos ini. Siaran langsung di Facebook rasmi realme.
realme Pad X

Ia adalah peranti tablet pertama mereka dengan sambungan 5G. Ia juga dipasarkan sebagai peranti produktiviti untuk anda yang gemar menambahkan kreativiti. Antara kelebihannya adalah pengalaman multitask lebih baik yang membuatkan peranti ini all rounder terbaik untuk produktiviti.
realme Watch 3

Ia direka khusus untuk mereka yang suka bersukan yang mana fungsi utama adalah untuk meneliti cara terbaik untuk melakukan senaman dengan fungsi monitoring disediakan.
 realme GT Neo 3T

Selepas kejayaan pelancaran realme GT Neo 3, model seterusnya ini adalah rekaan unik terbaru yang diinspirasikan dari bendera yang digunakan ketika perlumbaan kereta, mencerminkan kebolehan siri GT Neo yang memfokuskan kelajuan, kuasa dan kecantikan.


Jenama telefon pintar, realme akan melancarkan peranti pintar mereka yang bertemakan Free Fire untuk pasaran Malaysia pada 18 Mei ini.

realme 9 Pro+ 5G ini disasarkan kepada golongan Gen-Z yang gemar bermain game di peranti pintar dan juga rekaan terkini.
Sebelum ini, realme pernah berkolaborasi dengan IP popular lain seperti Dragon Ball, Spider-Man dan banyak lagi untuk tema peranti pintarnya. Ia menambahkan lagi keunikan dan kreativiti rekaan peranti pintar yang dilancarkan.

Difahamkan realme adalah jenama telefon pintar pertama yang akan melancarkan peranti pintar bertemakan Free Fire di skala global.
Jangan lupa tonton pelancaran secara langsung di FB realme Malaysia pada 18 Mei ini, jam 2 petang!


Untuk memeriahkan lagi suasana e-sukan di Malaysia semasa Perintah Kawalan Pergerakan, Realme akan mengadakan sebuah kejohanan PUBG Mobile bernama Realme 6 Tournament.
Kejohanan ini terbuka kepada semua warganegara Malaysia. Penyertaan dibuka dari sekarang sehingga 27 April 2020 dan jika berminat, anda boleh daftarkan diri anda di sini. Hadiah terkumpul kejohanan ini berjumlah RM10,000!
Realme 6 Tournament akan bermula pada 28 April 2020 pada waktu 10AM. Mod permainan ialah mod solo dan para peserta akan bermain dalam tiga pusingan. 16 pemain terbaik dari setiap pusingan akan layak ke peringkat seterunsya. Enam pusingan Grand Final akan diadakan pada 30 April 2020.
Semua peraturan kejohanan ini boleh dibaca di sini. Berikut adalah hadiah-hadiah kemenangan Realme 6 Tournament:

Johan – RM2,500 dan telefon pintar Realme 6
Naib johan – RM1,500
Tempat ke-3 – RM1,000
Tempat ke-4 – RM800
Tempat ke-5 – RM600
Tempat ke-6 – RM550
Tempat ke-7 – RM500
Tempat ke-8 – RM450
Tempat ke-9 – RM400
Tempat ke-10 – RM350
Tempat ke-11 – RM300
Tempat ke-12 – RM250
Tempat ke-13 sehingga ke-16 – RM200

Livestream untuk kejohanan ini akan disiarkan melalui laman Facebook Realme Malaysia. Jika anda rasa anda seorang pemain PUBG Mobile yang handal, sertai kejohanan ini!
Ikuti kami di Facebook dan Instagram.
Saksikan kami di YouTube.


realme semalam melancarkan peranti mid-range terbaharu mereka iaitu realme 10 yang juga digelar Performance King berharga RM999 sahaja.
Ia dilengkapi dengan cip pemprosesan Mediatek G99 dan 8GB RAM yang boleh ditambah + 256 storan ROM dan paparan AMOLED dengan kadar segar semula 90Hz.
Cip baharu ini adalah 40% lebih berkuasa berbanding peranti sebelumnya dan ia menawarkan peningkatan prestasi CPU sebanyak 25%.
Realme 10 juga mempunyai kapasiti bateri sebanyak 5,000mAh bermaksud anda boleh bermain game sepuasnya kerana bateri sebesar ini boleh dicaj hingga penuh dalam masa 70 minit sahaja.

Lebih menarik, ia sangat nipis dengan ketebalan 7.955 mm dan berat hanya 178 gram sahaja.
Selain itu, ia juga dilengkapi dengan kamera utama 50MP yang turut didatangkan dengan ciri Night Mode untuk foto pada waktu malam lebih jelas.
Setiap permainan mudah alih popular seperti Mobile Legends, PUBG Mobile, Diablo Immortal dan Marvel Snap boleh dimainkan begitu lancar di peranti ini. Nantikan video review dari kami nanti.
realme juga mendedahkan perancangan utama mereka tahun ini antaranya menawarkan biasiswa sebanyak RM150,000 kepada mahasiswa SEGi University.
Mereka juga menawarkan pengambilan talent sepenuh masa atau dalam latihan industri selain memberi tawaran khas kepada penuntut universiti membeli produk realme.

Anda boleh pra-tempah realme 10 sekarang di kedai rasmi realme dan dapatkan waranti untuk kerosakan skrin selama setahun bernilai RM99 dan jam realme Band 2 bernilai RM169.
Waktu terhad sehingga 16 Februari sahaja.


Jenama telefon pintar berkembang pesat, realme mengumumkan pelancaran global bagi peranti flagship mereka iaitu realme GT3 di Persidangan Mudah alih Sedunia (MWC) 2023 yang berlangsung di Barcelona, Sepanyol, semalam.
Dari segi paparan, ia dilengkapi skrin 6.7 inci AMOLED dengan kadar segar semula 144Hz dan cip pemprosesan Snapdragon 8+ Gen 1. Ia dilengkapi dengan tetapan tiga kamera, 50MP utama, ultra-lebar 8MP dan microscopic 2MP.
Yang menjadi tarikannya, ia juga merupakan telefon mudah alih pertama dunia dengan pengecasan pantas 240W. Ia mempunyai rekaan premium berasaskan siri GT Master.
Pengecasan terpantas 240W

Ia bukan saja pantas tapi juga kuasa pengecasan tertinggi yang pernah dihasilkan menggunakan USB-C. Hanya 80 saat diperlukan untuk mengisi 20% dari kapasiti bateri dan hanya 9 minit 30 saat untuk pengecasan penuh bateri 4,600mAh itu.
Teknologi ini juga selamat kerana iai mempunyai sistem liquid cooling dan rekaan kalis api serta 60 lapisan perlindungan keselamatan untuk ini.
Antaramuka Pulse

Selain pengecasan pantas ini, GT3 juga memperkenalkan paparan Pulse Interface yang menyalakan cahaya berbeza mengikut aktiviti peranti ini. Sebagai contoh, jika peranti ini mempunyai bateri 20%, ia akan memberi lampu merah ketika pengecasan dan lampu ungu pada kada 21% – 100%.
Ia boleh ditukar mengikut citarasa anda sendiri. Sebanyak 25 jenis lampu boleh dipilih yang mana efeknya diintegrasikan bersebelahan kamera belakang.
realme GT3 akan hadir dengan pelbagai pilihan storan dari 8+128GB, 12+256GB, 16+256GB, 16+512GB, dan yang istimewa 16+1TB. Ia boleh didapati dalam warna Putih dan Hitam.
Buat masa ini masih belum ada tarikh pelancaran di Malaysia serta harga jualan. Namun, harga saranan di peringkat global adalah AS$649 (RM2,900).


Pengurus produk realme Malaysia, Sean Tan, menyatakan bahawa realme akan menjadi sebuah jenama telefon pintar yang akan sentiasa menyokong industri e-sukan di Malaysia.
“realme sentiasa akan menjadi jenama dan telefon pintar yang mendukung anak muda dalam e-sukan di Malaysia. Memandangkan slogan jenama kami adalah “dare to leap,” jelas bahawa kami adalah sebuah syarikat yang sangat berdedikasi.
“Kami sangat positif untuk menjadikan teknologi canggih kami ini, boleh digunakan oleh golongan belia. Untuk menghasilkan produk yang lebih baik, kami akan menghasilkan lebih banyak lagi produk yang menarik dan berkualiti secara berterusan,” katanya ketika ditemui MyGameOn.
Sean juga mengatakan bahawa e-sukan akan berkembang dengan sangat pesat untuk lima tahun akan datang.
“Saya fikir e-sukan di Malaysia sangat bagus, termasuk di rantau Asia Tenggara. Industri e-sukan akan berkembang pesat dalam beberapa tahun ini dan menjelang 2025, pasaran permainan mudah alih untuk Asia Tenggara dijangka akan bernilai lebih RM29 billion.
“Kami lebih berdedikasi berbanding sebelum ini untuk menjadikan e-sukan lebih inklusif dan menyeronokkan melalui telefon pintar realme, dan kami sudah berjaya dengan siri GT kami,” katanya.
Baru-baru ini realme baru sahaja mengeluarkan telefon pintar terbarunya, realme GT Neo 3.
realme GT Neo 3, menawarkan cip pemprosesan 5G MediaTek Dimensity 8100 yang pertama di Malaysia.
Anda semua boleh membeli telefon pintar ini di realme Flagship Store Lazada atau di kedai rasmi realme.
realme juga menjadi penaja rasmi bagi Liga Profesional PUBG Mobile (PMPL) SEA 2022 dan menganjurkan liga mereka sendiri iaitu realme League 2022.


realme, jenama telefon pintar yang paling pesat berkembang di dunia, semalam melancarkan peranti terbaru mereka, Siri GT kegemaran peminat, GT Neo 3.

Menampilkan pemprosesan 5G MediaTek Dimensity 8100 yang pertama di Malaysia, realme GT Neo 3 turut membawa Cipset Paparan Terdedikasi pertama di dunia untuk meningkatkan kualiti imej dan kadar penyegaran, menawarkan Pengalaman Permainan Dwi-Cip terbaik.
Ia menawarkan visual permainan yang menarik, hasil daripada panel AMOLED 6.7-inci dengan resolusi HD+ penuh. Pengguna boleh bermain permainan video pada kadar bingkai tertinggi tanpa kebimbangan penurunan prestasi dengan paparan Ultra Smooth 120Hz dan HDR 10+.

realme mereka bentuk GT Neo 3 dengan ciri Pengecasan SuperDart 80W yang membolehkan peranti mengecas dari 0 hingga 50% dalam masa 12 minit sahaja.
GT Neo 3 juga menampilkan ruang penyejukan terbesar untuk prestasi tanpa halangan dan pengalaman permainan yang lancar untuk pengguna. Cip ini mempunyai ruang penyejukan wap keluli tahan karat 4,129 mm per segi.

Dari segi fotografi, peranti Kamera Sudut Lebar Ultra 119°, Kamera Makro 4cm dan Kamera Utama 50MP dengan Bukaan F/1.88 dan Saiz Penderia Besar 1/1.56 inci untuk gambar yang jelas dan terperinci termasuk rakaman video.
realme GT Neo 3 (8 + 256GB) akan dijual pada harga RM2,099, tetapi anda semua boleh mendapat tawaran istimewa dengan harga RM1,799 sahaja dari 15 hingga 17 Jun di realme Flagship Store Lazada.


realme, jenama telefon pintar yang pesat berkembang di dunia, menjemput semua anak muda di Malaysia untuk meneroka peluang menjadi pemain profesional e-sukan di rantau Asia Tenggara melalui kerjasamanya dengan PUBG Mobile pada Jun ini.
Buat pertama kalinya, realme mengadakan kejohanan ini khas buat peminat realme dan pencinta permainan PUBG Mobile di rantau Asia Tenggara.
Mulai 30 Mei, liga realme akan memulakan pengambilan pasukan di lima buah negara iaitu Malaysia, Indonesia, Thailand, Filipina dan Vietnam.

Bermula 10 Jun, para pemain dialu-alukan untuk menyertai liga realme bersama rakan sepasukan anda dan membentuk satu pasukan yang terdiri daripada empat orang.
Pemain boleh bersaing dengan pemain dari seluruh Asia Tenggara, dan berpeluang memenangi hadiah utama yang berupa wang tunai sebanyak RM8,000 dan pelbagai telefon pintar realme dan produk lain.
Anda semua sudah boleh mula mendaftar di pautan ini.


realme Malaysia hari ini mengumumkan realme XT, telefon pintar pertama di Malaysia dengan quad kamera Snapdragon.
realme XT dipacu oleh Qualcomm Snapdragon 712 dengan kamera sensor ultra resolusi tinggi untuk menangkap gambar terperinci.

Sama seperti realme 5, realme XT juga mempunyai empat kamera yang mana lensa utama dilengkapi dengan sensor Samsung 64MP, lensa sudut lebar 8MP, lensa makro 2MP dan lensa potret 2MP serta kamera hadapan Sony 16MP bagi menghasilkan gambar jelas walaupun korang zum masuk.
realme XT juga menyokong rakaman video 4K dengan kadar 30fps, 1080p HD dengan kadar 30fps/60fps, 720p HD dengan kadar 30fps/60fps dan rakaman gerak perlahan (slow motion) sehingga 960fps. Pembesar suara realme XT dilengkapi dengan Dolby Atmos bagi meningkatkan kualiti bunyi.

Skrin telefon pintar ini diperluaskan dengan paparan Super AMOLED bersaiz 6.4 inci bersama bateri 4000mAh yang mana korang boleh cas dalam masa singkat sekitar satu jam untuk bermain PUBGM dan sebagainya. Model ini memuatkan dua kad SIM dan slot kad microSD sehingga 256GB.
Aksesori realme Power Bank, Buds 2 dan Buds Wireless

Selain daripada realme XT, realme turut melancarkan realme Power Bank dengan bateri litium 10,000mAh dan menyokong cas pantas 18W untuk USB jenis A dan Type-C. Power Bank ini bukan sahaja boleh mengecas telefon pintar tetapi ia mengecas power bank sekali. Harga untuk realme Power Bank adalah RM129.
realme juga mengeluarkan aksesori fon telinga Buds 2 bersama-sama fon telinga tanpa wayar, Buds Wireless yang direka dengan kerjasama DJ Alan Walker. Dari segi harga, Buds 2 bernilai RM49 tetapi menerima potongan harga RM39 sempena jualan Shopee pada 11 November ini. Buds Wireless pula berharga RM129 dan korang boleh pra-tempah sekarang. Untuk maklumat lanjut tentang jualan aksesori realme di Shopee 11.11 Big Sale, klik di sini.
Harga sebenar realme XT

realme XT (8GB RAM + 128GB ROM) akan mula dijual pada 11 November 2019 dengan harga RM1,399 di kedai realme berdekatan dan boleh dibeli secara online khas di Lazada. Sempena jualan Lazada 11.11, terdapat keluaran terbaru model realme 5 (3GB RAM + 32GB ROM) bernilai RM499 eksklusif di Lazada.
Bagi yang berminat untuk mendapatkan barisan telefon pintar baru realme, korang boleh layari laman sesawang Lazada di sini untuk ketahui tentang jualan realme 5 dan realme XT.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Rebellion Genflix adalah pencabar baru untuk MPL Indonesia musim kelapan ini. Mereka berjaya meyakinkan Genflix untuk bekerjasama dengan mereka, baru-baru ini Genflix Aerowolf sudah melepaskan kesemua roster Mobile Legends mereka menyebabkan kesemua pemain mencari haluan masing-masing.

View this post on Instagram

A post shared by Red Bull Rebellion (@rebellionesports.id)

Selepas mendedahkan kepada umum bahawa mereka akan bertanding untuk musim kali ini, Rebellion Genflix kini mengumumkan roster mereka yang terdiri dari pemain-pemain muda dari Indonesia itu.
Mereka adalah Jlonotwow sebagai offlaner, Huba support, Sugar hyper/jungler, B1rul sidelaner, Ryuk fighter dan Vall sebagai tank/roam. Jurulatih mereka pula adalah LeXuZzZ, beliau adalah salah seorang veteran di arena e-sukan Mobile Legends.
B1rul adalah salah seorang pemain yang berbakat, beliau berasal dari pasukan Onic Esports dan bermain untuk MDL namun tidak pernah berpeluang untuk naik ke skuad MPL. Selain itu, Sugar pula sempat menjadi sebahagian dari EVOS Legends sewaktu MPL Indonesia musim ketiga, ini menjadi saat comeback beliau ke dalam scene.
Kehadiran bakat-bakat muda ini akan dapat menambahkan kekuatan Rebellion Genflix saat ini. Apakah pendapat anda tentang roster ini? adakah mereka layak untuk memberikan saingan kepada pasukan veteran MPL Indonesia kali ini.


Nampaknya Reborn Esports gagal menempah slot ke playoff  MPL MY musim ketujuh sekali gus memberi ruang kepada Homebois untuk mara.
Dalam perlawanan penentuan hari ini, Red Esports berjaya raih skor 2-1 sekali gus menghalang kemaraan Reborn Esports.

Di hari terakhir ini, HomeBois memasukkan Aul yang bermain untuk dua perlawanan.
Di bawah adalah bracket untuk playoffs nanti.

Ini adalah ranking bagi kumpulan B:

Di bawah pula adalah ranking kumpulan A:

Nantikan playoffs pada 28 hingga 30 Mei ini yang mana tinggal hanya lapan pasukan bertanding merebut hadiah wang tunai terkumpul AS$100,000 (RM400,000).


PMPL Indonesia juga tidak terkecuali untuk wajib ditonton untuk para peminat PUBG Mobile, baru-baru ini uHigh dibawa masuk ke pasukan BTR RA selepas beliau keluar dari Team Secret.

Hari pertama peringkat weekdays berpihak kepada pasukan RRQ dengan mata terkumpul sebanyak 57, mereka berjaya mendapatkan 1 WWCD di dalam 5 perlawanan itu.
Aura Fire mengikut rapat dengan 55 mata dan WWCD, BTR berada di kedudukan ketujuh dengan 1 WWCD dan 35 mata.
Permulaan yang begitu baik buat pasukan RRQ setakat hari pertama, mereka berjaya mengumpul jumlah mata kill yang banyak dan pasukan Nero menduduki tempat tercorot dengan 12 mata.

Hari kedua menyaksikan keadaan berubah dan kemenangan berpihak pada pasukan BTR yang berjaya mengumpul sebanyak 111 mata. Mereka berjaya mendapatkan tiga kali WWCD dan jumlah mata kill yang sangat banyak.
Livescape berada di kedudukan kedua dengan 92 mata tanpa sebarang WWCD sepanjang 10 perlawanan. Mereka kerap mendapat kedudukan di top 5 dan top 3 untuk meraih mata placement.
Seterusnya, pasukan Zone Esports, Supply Bang, Maruszama Echo dan Nero Esports gagal untuk ke peringkat super weekend pertama yang akan bermula pada hari ini.


PMPL MY/SG baru sahaja menamatkan peringkat weekdays pada hari rabu, banyak kejutan yang berlaku semasa minggu pertama. 20 pasukan ini bertarung untuk merebut wang hadiah lumayan beserta slot untuk ke peringkat Liga Asia Tenggara.

Keputusan pada hari pertama peringkat weekdays menyaksikan pasukan Farang Legund menguasai permainan, mereka berjaya mendapatkan tempat pertama dengan mata placement sebanyak 52 sementara itu pasukan SMG berada di kedudukan kedua dengan 50 mata.
Pasukan Team Secret mengalami saat sukar pada hari pertama begitu juga dengan juara musim lepas, RSG Malaysia. Geek Fam berada di tempat tercorot dengan hanya 5 mata.

Kejutan berlaku lagi di hari kedua peringkat weekdays apabila pasukan 4Rivals berjaya mendahului pasukan lain dengan 95 mata, mereka menduduki tempat ke-10 pada hari pertama. Ini adalah satu kejayaan yang besar untuk mereka dan mereka lolos ke peringkat super weekend.
Geek Fam berjaya mengubah kedudukan mereka dan naik sebanyak 10 anak tangga menjadikan kedudukan mereka di tempat yang ke-10 dengan 54 mata. Juara musim lepas, RSG Malaysia nyaris-nyaris gagal mendapatkan slot ke peringkat super weekend dengan 45 mata.
Pasukan NSP Astra, Ysx, Anti Circle dan Yoodo Alliance gagal untuk ke peringkat super weekend yang pertama kali ini. Mungkin mereka perlu mengatur kembali strategi untuk mencuba nasib di minggu kedua nanti.
Nantikan perlawanan peringkat super weekend pada jam 5.30 petang hari ini. 16 pasukan akan bertarung untuk merebut mata bagi merebut slot untuk ke peringkat Liga Asia Tenggara dan country finals. Kita bakal saksikan tidak lama lagi.


Hari pertama peringkat weekdays PMPL Indonesia musim keempat kini sudah sampai ke penghujungnya, pasukan Boom Esports mendahului 19 pasukan yang lain dengan mata yang dipungut sebanyak 55, di belakang mereka adalah pasukan Onic Esports dengan 46 mata.
Boom Esports dan Onic Esports masing-masing berjaya mendapatkan satu WWCD, ini adalah satu momentum yang baik untuk mereka melayakkan diri ke peringkat super weekend.

Manakala, pasukan BTR berada di kedudukan tercorot dengan hanya 9 mata yang dikumpul. Duo kembar yang berbisa, Zuxxy dan Luxxy tidak bermain oleh kerana mereka dibenarkan berehat selepas pengambilan vaksin.
Keputusan ini sangat berbeza berbanding minggu lepas dan mereka harus bangkit pada hari esok untuk mendapatkan mata yang cukup bagi melayakkan diri ke peringkat super weekend.


Pasukan YSX yang gagal mara ke peringkat super weekend minggu lalu kini melakukan kejutan pada hari pertama peringkat weekdays minggu kedua. Mereka berjaya menduduki tempat pertama dengan 59 mata.
Al Ikhlas R2K berada di kedudukan kedua dengan 48 mata dan Axis Redone berjaya mendapatkan tempat ketiga.

Selain itu, pasukan SMG berada di kedudukan yang ke-11 setakat ini, mereka cukup cemerlang di peringkat super weekend minggu pertama dengan berada di kedudukan kedua di belakang Axis Redone.
NSP tidak bernasib baik pada hari ini, mereka berada di kedudukan tercorot dengan hanya 7 mata. Di minggu pertama, NSP juga gagal melayakkan diri. Adakah mereka mampu bangkit pada hari esok untuk berada di dalam top 16? Kita bakal saksikan.


Pertarungan akhir untuk gelanggang Asia Tenggara bagi PUBG Mobile (PMPL SEA S3) kini bermula. Sebanyak tiga pasukan Malaysia menjadi wakil iaitu RSG MY, Geek Fam dan Dingoz MPX.
Setakat hari pertama, nampaknya Geek Fam kekal berada di top 10. Tiada pasukan Malaysia berjaya mendapatkan WWCD hari ini namun berbaki 12 peta lagi, macam-macam boleh berlaku.

Setakat peta keenam, Aura Esports berjaya mendapatkan dua Winner Winner Chicken Dinner, sekali gus meraih tempat pertama. Mereka mengumpulkan keseluruhan 83 mata dan mata bunuh yang tinggi iaitu 35 mata. Sementara itu, pasukan senegara yang juga dari Indonesia, EVOS Reborn konsisten di tangga kedua walaupun tiada WWCD direkodkan.
Pasukan Indonesia ketiga, BTR juga berada di kedudukan lima teratas, walaupun mereka dipintas skuad Vietnam mengambil tempat keempat.

Pasukan Malaysia, Geek Fam pula di kedudukan kesembilan dengan 38 mata keseluruhan. Dingoz pula naik beberapa anak tangga selepas mengumpulkan 37 mata. Mereka tidak jauh di belakang Geek Fam dengan satu mata perbezaan.
Bagi RSG MY pula, agak sukar mereka menemukan momentum dengan hanya tujuh mata bunuh  dan 22 mata keseluruhan.
Pasukan Malaysia perlu buat yang lebih baik pada esok dan Ahad bagi melayakkan diri ke musim seterusnya (PMPL SEA S4).
PMPL SEA S3 mengumpulkan sebanyak AS$150,000 (RM621,000) yang disertai oleh 16 pasukan PUBG Mobile terbaik di Asia Tenggara.


Masih ingat siri Red Alert yang popular suatu ketika dulu? Game berkonsepkan Real Time Strategy (RTS) yang memfokuskan pembinaan bangunan dan menghasilkan askar serta kereta perang antara Soviet dan Alliance.
Kali ini, giliran Tencent pula mengambil alih untuk membawakan game penuh nostalgia ini ke dalam peranti mudah alih. Dinamakan Red Alert Online, ia adalah permainan keluaran syarikat China itu dan berlesen.
Walau macam mana pun, melihatkan kepada komen video di Youtube dan dari screenshot permainan itu sendiri, ramai yang tak bersejutu ia diportkan di permainan mudah alih kerana jika diperhatikan, gaya permainannya seakan Clash of Clans (bina bangunan dan ambil masa lama menunggu). Bagi peminat WestWood dan siri C&C ini, pastinya ia agak mengecewakan mereka jika francais agung yang bertahan lebih 20 tahun ini diguna pakai hanya untuk mengaut keuntungan semata-mata.

Korang boleh saksikan video trailer itu di sini dan perhatikan komen pengguna Youtube di bawahnya. Bagi tarikh rasmi dilancarkan, ia masih lagi menjadi tanda tanya dan mungkin akan dikeluarkan di pasaran China sahaja.

Sumber: Red Alert Mobile


Kemaskini terbaru Red Dead Online baru-baru ini telah mengakibatkan berlaku glitch pada permainan itu di mana, kuda amuk tanpa henti berlari dan mengakibatkan kekacauan, selain mati di beberapa tempat secara rawak.
Dilaporkan di Kotaku, kemaskini Blood Money hanya kemaskini kecil menambah misi rompakan pelbagai peringkat dan pas Outlaw terbaru, tetapi pemain mula perasan akan tindak-tanduk kuda yang aneh.

Sesetengah pemain juga melaporkan menjumpai klon kuda milik mereka di tengah-tengah peta RDO. Dalam contoh lain, seekor kuda menyelamatkan pemain yang mirip Fat Albert dari terjatuh daripada bukit.
Terdapat juga bug melibatkan kandang kuda, di mana apabila pemain masuk ke kandang, kuda melarikan diri di dalam cutscene.
Ada teori menyatakan hal ini berlaku akibat pemain mengabaikan kuda mereka sebelum keluar daripada permainan.
Walaubagaimana pun, amukan kuda ini kemungkinan akan dikeluarkan daripada RDO kelak, tetapi kesan pada dunia permainan akan kekal selamanya.


Versi Red Dead Online (RDO) yang hadir secara mandiri tanpa memerlukan Red Dead Redemption 2 kini telah dilancarkan untuk PC, PlayStation 4 (PS4), dan Xbox One. Versi ini membenarkan anda untuk main bahagian multi-pemain sahaja tanpa perlu membeli bahagian single player.
Pemain PC boleh mendapatkan permainan ini di Steam pada harga RM20 dan pemain PS4 pula boleh membeli permainan ini melalui PlayStation Store pada harga RM79. Langganan PlayStation Plus diperlukan untuk permainan dalam talian di PS4.

Ini adalah permainan yang sempurna untuk anda yang hanya mahu bermain RDO dengan kawan-kawan atau jika anda sudah menjual cakera Red Dead Redemption 2 tapi masih mahu bermain RDO.
Ikuti kami di Facebook dan Instagram.
Saksikan kami di YouTube.


Akhirnya Red Dead Redemption 2 hadir ke PC buat julung kali. Namun, penantian satu tahun ditimpa dengan pelbagai masalah ralat.
Rockstar Games baru sahaja melancarkan game bertemakan koboi ini pada 5 November melalui aplikasi pelancar Rockstar tersendiri. Red Dead Redemption 2 tampil dengan tetapan grafik lebih tinggi berbanding PS4 dan Xbox One bersama kandungan lain termasuk misi bounty hunting, gang hideouts, senjata dan banyak lagi.
Belum sempat merasa kandungan baru dan grafik berprestasi tinggi, rata-rata pemain tidak boleh buka Red Dead Redemption 2 langsung dan hanya termenung di aplikasi pelancar. Ada juga yang boleh masuk ke dalam game tetapi dapat paparan mesej menyatakan ‘activation required’. Kepada mereka yang bertuah dapat main, mereka mengalami isu lag pula.
Sesetengah pemain juga terbantut main Red Dead Redemption 2 kerana asyik terhenti (crash) semasa main. Oleh sebab-sebab di atas, komuniti pemain di Reddit menyediakan pelbagai cara untuk menyelesaikan masalah-masalah ini seperti menutup perisian antivirus dan sebagainya.
Sumber gambar
Rockstar Games telah memberi respons rasmi atas ralat “Red Dead Redemption 2 Exited Unexpectedly” melalui laman rasmi khidmat pelanggan dan meminta pengguna untuk kemaskini pemacu grafik (graphics driver) terlebih dahulu.
Buat masa sekarang, versi Red Dead Redemption 2 di PC boleh dimainkan di Rockstar Games Launcher and Epic Games Store. Red Dead Redemption 2 juga bakal hadir di Google Stadia pada 19 November 2019 manakala di Steam pada Disember 2019.
Adakah korang mengalami masalah yang sama? Kongsikan bersama kami di Facebook, Twitter dan Instagram.
Sumber gambar: Reddit


Kita sudah menghampiri ke penghujung tahun 2018 dan semestinya tahun ini memang cukup padat dengan game hebat-hebat belaka tak kiralah sama ada game triple-A atau game indie. The Game Awards adalah salah satu anugerah tahunan yang memberi penghargaan kepada industri video game dan esports.

Red Dead Redemption 2 dan God of War merupakan antara game menerima pencalonan tertinggi iaitu sebanyak 8 kategori termasuk Game of The Year. Game lain yang menyahut pencalonan Game of The Year adalah Assassin’s Creed: Odyssey, Celeste, Marvel’s Spider-Man dan Monster Hunter: World.
Fortnite juga tercalon dalam 4 kategori berbeza termasuk Best Mobile Game dan Best Esports Game manakala Detroit: Become Human, Call of Duty: Black Ops 4 dan Destiny 2: Forsaken masing-masing menerima 3 pencalonan.
Korang boleh undi game kegemaran melalui laman rasmi mereka di sini. The Game Awards akan disiarkan secara langsung pada hari Jumaat, 7 Disember pukul 9:30am (5:30pm PT).
Korang boleh lihat keseluruhan semua kategori dan game tercalon di bawah:
Game of the Year

Assassin’s Creed Odyssey (Ubisoft Quebec / Ubisoft)
Celeste (Matt Makes Games)
God of War (Sony Santa Monica / SIE)
Marvel’s Spider-Man (Insomniac Games / SIE)
Monster Hunter: World (Capcom)
Red Dead Redemption 2 (Rockstar Games)

Best Ongoing Game

Destiny 2 (Bungie / Activision)
Fortnite (Epic Games)
No Man’s Sky (Hello Games)
Overwatch (Blizzard)
Tom Clancy’s Rainbow Six Siege (Ubisoft Montreal / Ubisoft)

Best Game Direction

A Way Out (Hazelight Studios / EA)
Detroit: Become Human (Quantic Dream / SIE)
God of War (Sony Santa Monica / SIE)
Marvel’s Spider-Man (Insomniac Games / SIE)
Red Dead Redemption 2 (Rockstar Games)

Best Narrative

Detroit: Become Human (Quantic Dream / SIE)
God of War (Sony Santa Monica / SIE)
Life is Strange 2: Episode 1 (Dontnod Entertainment / Square Enix)
Marvel’s Spider-Man (Insomniac Games / SIE)
Red Dead Redemption 2 (Rockstar Games)

Best Art Direction

Assassin’s Creed Odyssey (Ubisoft Quebec / Ubisoft)
God of War (Sony Santa Monica / SIE)
Octopath Traveler (Square Enix / Acquire / Nintendo)
Red Dead Redemption 2 (Rockstar Games)
Return of Obra Din (3909 LLC)

Best Score/Music

Celeste (Lena Raine)
God of War (Bear McCreary)
Marvel’s Spider-Man (John Paesano)
Ni No Kuni II (Joe Hisaishi)
Octopath Traveler (Yasunori Nishiki)
Red Dead Redemption 2 (Woody Jackson)

Best Audio Design

Call of Duty: Black Ops 4 (Treyarch Studios / Activision)
Forza Horizon 4 (Playground Games / Turn 10 Studios / Microsoft Studios)
God of War (Sony Santa Monica / SIE)
Marvel’s Spider-Man (Insomniac Games / SIE)
Red Dead Redemption 2 (Rockstar Games)

Best Performance

Bryan Dechart as Connor, Detroit: Become Human
Christopher Judge as Kratos, God of War
Melissanthi Mahut as Kassandra, Assassin’s Creed Odyssey
Roger Clark as Arthur Morgan, Red Dead Redemption 2
Yuri Lowenthal as Peter Parker, Marvel’s Spider-Man

Games for Impact

11-11 Memories Retold (Digixart / Aardman Animations / BANDAI NAMCO Entertainment)
Celeste (Matt Makes Games)
Florence (Mountains / Annapurna Interactive)
Life is Strange 2: Episode 1 (Dontnod Entertainment / Square Enix)
The Missing: JJ Macfield and the Island of Memories (White Owls / Arc System Works)

Best Independent Game

Celeste (Matt Makes Games)
Dead Cells (Motion Twin)
Into the Breach (Subset Games)
Return of the Obra Dinn (3909 LLC)
The Messenger (Sabotage Studio)

Best Mobile Game

Donut County (Ben Esposito / Annapurna Interactive)
Florence (Mountains / Annapurna Interactive)
Fortnite (Epic Games)
PUBG MOBILE (Lightspeed & Quantum / Tencent Games)
Reigns: Game of Thrones (Nerial / Developer Digital)

Best VR/AR Game

ASTRO BOT Rescue Mission (SIE Japan Studio / SIE)
Beat Saber (Beat Games)
Firewall Zero Hour (First Contact Entertainment / SIE)
Moss (Polyarc Games)
Tetris Effect (Resonair / Enhance, Inc)

Best Action Game

Call of Duty: Black Ops 4 (Treyarch / Activision)
Dead Cells (Motion Twin)
Destiny 2: Forsaken (Bungie / Activision)
Far Cry 5 (Ubisoft Montreal / Ubisoft)
Mega Man 11 (Capcom)

Best Action/Adventure Game

Assassin’s Creed Odyssey (Ubisoft Quebec / Ubisoft)
God of War (Sony Santa Monica / SIE)
Marvel’s Spider-Man (Insomniac Games / SIE)
Red Dead Redemption 2 (Rockstar Games)
Shadow of the Tomb Raider (Eidos Montreal / Crystal Dynamics / Square Enix)

Best Role-Playing Game

Dragon Quest XI: Echoes of an Elusive Age (Square Enix / Square Enix)
Monster Hunter: World (Capcom)
Ni no Kuni II: Revenant Kingdom (Level 5 / BANDAI NAMCO Entertainment)
Octopath Traveler (Square Enix / Acquire / Nintendo)
Pillars of Eternity II: Deadfire (Obsidian Entertainment / Versus Evil)

Best Fighting Game

BlazBlue: Cross Tag Battle (Arc System Works)
Dragon Ball FighterZ (Arc System Works / BANDAI NAMCO Entertainment)
Soul Calibur VI (Bandai Namco Studios / BANDAI NAMCO Entertainment)
Street Fighter V Arcade (Dimps / Capcom)

Best Family Game

Mario Tennis Aces (Camelot Software Planning / Nintendo)
Nintendo Labo (Nintendo EPD / Nintendo)
Overcooked 2 (Ghost Town Games / Team 17)
Starlink: Battle for Atlas (Ubisoft Toronto / Ubisoft)
Super Mario Party (NDCube / Nintendo)

Best Strategy Game

BATTLETECH (Harebrained Schemes / Paradox Interactive
Frostpunk (11 bit studios)
Into the Breach (Subset Games)
The Banner Saga 3 (Stoic Studio / Versus Evil)
Valkyria Chronicles 4 (Sega CS3 / Sega)

Best Sports/Racing Game

FIFA 19 (EA Vancouver / EA Sports)
Forza Horizon 4 (Playground Games / Turn 10 Studios / Microsoft Studios)
Mario Tennis Aces (Camelot Software Planning / Nintendo)
NBA 2K19 (Visual Concepts / 2K Sports)
Pro Evolution Soccer 2019 (PES Productions / Konami)

Best Multiplayer Game

Call of Duty: Black Ops 4 (Treyarch / Activision)
Destiny 2: Forsaken (Bungie / Activision)
Fortnite (Epic Games)
Monster Hunter: World (Capcom)
Sea of Thieves (Rare / Microsoft Studios)

Best Student Game

Combat 2018 (Inland Norway University of Applied Sciences – Norway)
Dash Quasar (UC Santa Cruz)
JERA (Digipen Bilbao, Spain)
LIFF (ISTART Digital – France)
RE: Charge (MIT)

Best Debut Indie Game

Donut County (Ben Esposito / Annapurna Interactive)
Florence (Mountains / Annapurna Interactive)
Moss (Polyarc Games)
The Messenger (Sabotage Studio)
Yoku’s Island Express (Villa Gorilla)

Best Esports Game

CSGO
DOTA2
Fortnite
League of Legends
Overwatch

Best Esports Player

Dominique “SonicFox” McLean (Echo Fox)
Hajime “Tokido” Taniguchi
Jian “Uzi” Zi-Hao (Royal Never Give Up)Oleksandr “s1mple” Kostyliev (Natus Vincere)
Sung-hyeon “JJoNak” Bang (New York Excelsior)

Best Esports Team

Astralis (CSGO)
Cloud9 (LOL)
Fnatic (LOL)
London Spitfire (OWL)
OG (DOTA2)

Best Esports Coach

Bok “Reapered” Han-gyu (Cloud9)
Cristian “ppasarel” Bănăseanu (OG)
Danny “zonic” Sørensen (Astralis)
Dylan Falco (Fnatic)
Jakob “YamatoCannon” Mebdi (Team Vitality)
Janko “YNk” Paunovic (MiBR)

Best Esports Event

ELEAGUE Major: Boston 2018
EVO 2018
League of Legends World Championship
Overwatch League Grand Finals
The International 2018

Best Esports Host

Alex “Goldenboy” MendezAlex “Machine” Richardson
AndersBlumeEefje “Sjokz” Depoortere
Paul “RedEye” Chaloner

Best Esports Moment

C9 Comeback Win In Triple OT vs FAZE (ELEAGUE)KT vs IG Base Race (LOL Worlds)G2 Beating RNG (LOL Worlds)
OG’s Massive Upset of LGD (DOTA 2 Finals)
SonicFox Side Switch Against Go1 in DBZ (EVO)

Content Creator of the Year

Dr. Lupo
Myth
Ninja
Pokimane
Willyrex


Keputusan The Steam Awards 2020 kini telah diumumkan oleh Valve. Red Dead Redemption 2 dipilih oleh kebanyakan pengguna Steam sebagai permainan terbaik tahun ini atau Game of the Year. Selain daripada Game of the Year, Red Dead Redemption 2 juga memenangi anugerah Outstanding Rich-Story Game.
Pemenang-pemenang Steam Awards 2020 dipilih mengikut undian yang dibuat oleh para pengguna Steam. Jualan Musim Sejuk Steam masih sedang berlangsung, oleh itu anda boleh membeli semua permainan yang memenagi anugerah pada harga promosi.
Berikut adalah senari penuh pemenang-pemenang Steam Awards 2020:
Game of the Year – Red Dead Redemption 2
VR Game of the Year – Half-Life: Alyx
Labor of Love – Counter-Strike: Global Offensive (CSGO)
Better With Friends – Fall Guys: Ultimate Knockout
Most Innovative Gameplay – Death Stranding
Outstanding Story-Rich Game – Red Dead Redemption 2
Best Game You Suck At – Apex Legends
Outstanding Visual Style – Ori and the Will of the Wisps
Best Soundtrack – DOOM Eternal
Sit Back and Relax – The Sims 4
Ikuti kami di Facebook dan Instagram.
Saksikan kami di YouTube.


LinkedIn adalah laman di mana pekerja atau mereka di dalam bidang korporat mengemaskini pengalaman kerja, atau perincian terkini mengenai projek atau kerjaya.
Baru-baru ini, dikatakan seorang pekerja secara tidak sengaja sudah ‘membocorkan’ perincian mengenai kewujudan Red Dead Redemption 3 yang kini sedang dalam pembikinan.

Di dalam tangkap layar yang dikongsikan pihak ComicBook, menyatakan pekerja itu bekerja sebagai pemprogram kecerdasan buatan atau AI dan permainan. Beliau juga dikatakan bekerja di dalam pembangunan Red Dead Redemption 3 selama dua tahun.
Hal ini kemungkinan kerja pembangunan Red Dead Redemption 3 sudah pun bermula selepas Red Dead Redemption 2 dilancarkan secara rasmi pada 2018.
Namun, buat masa ini pembangunan permainan ini masih lagi di peringkat khabar angin, berikutan masih tiada perincian yang sahih mengenai perkara ini. Tetapi, tidak boleh dinafikan bahawa RDR3 mungkin akan berlaku juga.
Sumber: ComicBook.


Selepas beberapa pasukan MPL MY mengumumkan barisan pemain baru mereka untuk musim ke-9.
Kini tiba pasukan RED Esports mendedahkan barisan pemain mereka yang menjadi misteri selama ini.
Pengumuman itu dibuat di dalam sebuah hantaran di Instagram rasmi mereka.

View this post on Instagram

A post shared by MPL Malaysia (@mplmy.official)

RED Esports dianggotai oleh:

Mal – Goldlaner
Ash – Midlaner
Zaed – Jungler
Dragon – Flex
Z4 – Tank/Support
Mom – Flex
Rennnnqt – Offlaner
Sorapayung – Jurulatih
Uncle Chikanook – Pengurus/Flex

Nampaknya RED Esports akan bangkit kembali untuk musim kali ini. Terdahulu, mereka hampir lolos ke peringkat playoff namun Team Bosskur berjaya mendapatkan slot terakhir itu.
Sama-sama kita saksikan kemunculan mereka di MPL MY musim ke-9 yang akan tiba tidak lama lagi.
MPL MY musim ke-9 menyaksikan 10 pasukan akan bertarung di antara satu sama lain untuk merebut gelaran serta wang hadiah terkumpul lumayan berjumlah AS100 ribu (RM419 ribu).
Foto: MPL MY, RED Esports


PERLAWANAN PERTAMA
Geek Fam memberikan Xorn menggunakan Chou sekali lagi pada minggu ini, Selena dan Ling juga di draft untuk memberikan damage yang tinggi pada minit awal permainan manakala pasukan Red Esports membawa masuk ahli baru iaitu Saiyajinn.
Kesilapan demi kesilapan dilakukan pasukan Geek Fam selepas mereka mendapat kelebihan mengakibatkan Red Esports berjaya mendapatkan enhanced Lord pada minit ke-12. Walaubagaimanapun, Geek Fam masih mampu mempertahankan base mereka ketika ini. Namun begitu, Lord yang diambil pada minit ke-18 berjaya memberikan kemenangan kepada pasukan Red Esports.

PERLAWANAN KEDUA
Red Esports bijak mengawal peta untuk memperlahankan kadar farming Maima, beliau menghadapi kesukaran untuk mendapatkan buff yang dijaga oleh Saiyajinn dan pasukannya. Geek Fam semakin kekurangan farm selepas beberapa minit berlalu. Red Esports berjaya mengawal peta dan Mal sudah cukup kuat dengan barang core yang dimilikinya.
Geek Fam gagal menghalang pasukan Red Esports mendapatkan Lord pada minit ke-10. Mereka hanya bermain di dalam mod pasif untuk mempertahankan base. Namun begitu, pasukan Red Esports terlalu kuat dengan perbezaan gold sebanyak 10 ribu berjaya menghancurkan 2 turret pasukan Geek Fam. Xorn dan Lilbee cuba untuk membuka peta akhirnya terkorban pada minit ke-14 dan Red Esports menamatkan permainan pada minit ke-16.


Peringkat playoffs MPL MY musim kelapan akan bermula pada minggu hadapan. Lapan pasukan akan bertanding di antara satu sama lain untuk merebut gelaran juara.
Di dalam saat kegembiraan terukir di wajah pasukan yang layak. Namun, malang sekali buat pasukan RED Esports dan juga SDGR EBLZ.
Mereka tidak berjaya melayakkan diri ke peringkat playoff. Jumlah mata yang dipungut oleh pasukan EBLZ sebanyak 7 jauh ditinggalkan oleh pasukan yang lain.

Manakala pasukan RED Esports pula harus bersaing dengan Team Bosskurr tempoh hari bagi memaksa pusingan tiebreaker.
Namun begitu, Bosskur lebih bersinar selepas mereka berjaya menewaskan raja kumpulan A iaitu Orange Esports dengan skor 2-1. RED Esports pula tewas dengan juara musim ketujuh, RSG MY dengan skor 0-2.
Nantikan perlawanan pusingan playoff pada 15 sehingga 17 Oktober ini. Siapakah yang akan merangkul juara untuk musim kelapan ini? Nyatakan pasukan kegemaran anda di ruangan komen.


Pasukan Red Esports akan bertemu dengan juara musim ketujuh, RSG MY di perlawanan akhir peringkat liga. Mereka harus memenangi perlawanan kali ini untuk mara ke peringkat playoff.
RSG MY juga mengalami kemerosotan dari segi corak permainan mereka sebelum ini dan mengalami losing streak dari minggu ke minggu.
Perlawanan kedua pasukan RSG menggunakan Benedetta sebagai jungler manakala Red Esports menggunakan Aulus sebagai damage dealer mereka.
Pasukan RSG MY lebih konsisten di dalam rotasi mereka dan berjaya mendapatkan objektif dengan bantuan feathered air strike dan black dragon form.
Ini mengakibatkan pasukan Red Esports terpaksa bermain secara defensive. RSG MY berjaya menumbangkan Luminous Lord pada minit ke-12 untuk mendapatkan momentum yang diperlukan.
Kesilapan yang dilakukan pasukan Red Esports ketika cuba menghalang Luminous Lord yang mara dari bahagian atas menyebabkan mereka kehilangan 4 orang ahli mereka.
Heri yang terpisah dari pasukannya ditumbangkan oleh Leixia di jungle mereka dan Red Esports terpaksa akur dengan kekalahan pada minit ke-13.


Red Esports menunjukkan prestasi yang kurang memuaskan ketika Liga Profesional Mobile Legends (MPL) MY musim ke-8.
Mereka gagal layak ke peringkat playoff selepas tewas pengumpulan mata dengan pasukan Team Bosskurr.
Red Esports memohon maaf di atas prestasi mereka yang merosot sebelum ini dan akan bergerak di belakang tabir.

View this post on Instagram

A post shared by RED Esports (@redesports.my)

Kini, mereka mengumumkan saat mereka comeback ke dalam arena kompetitif Mobile Legends dan akan bersaing untuk musim ke-9 ini.
Adakah pasukan Red Esports akan mengekalkan barisan pemain lama mereka seperti musim kelapan?
Atau kita akan melihat wajah baru di dalam pasukan ini, nantikan pengumuman mereka tidak lama lagi.
Foto: Red Esports


Pasukan Red Esports berjaya menebus kekalahan mereka pada hari Jumaat dengan memenangi 2-1 ke atas Team SMG sebentar tadi.
Pada minggu ketujuh Liga Profesional Mobile Legends (MPL MY) musim ketujuh, Red Esports dianggotai oleh Heri, Ash, Haru, Eren dan Mal.
“Game kedua kalah sebab kurang bersabar dan teamfight kurang kemas,” kata Heri dalam satu temubual bersama hos, Fiera Fendi.
Heri juga mengatakan mereka mengambil Alice kerana Smooth mendapat MVP menggunakan hero tersebut pada perlawanan sebelumnya.
“Kepada penyokong Red Esports, terima kasih kerana menyokong kami walaupun kami tidak konsisten, menang kalah, menang kalah, kami tetap buat terbaik,” katanya.

Red sekarang berada di kedudukan ketiga dan berjaya memintas Geek Fam di ranking kumpulan B. Bagaimanapun, Geek Fam mempunyai baki perlawanan pada hari ini ke atas Todak MLBB dan jika mereka menang, mereka akan mempunyai skor sama dengan Red tapi akan dibezakan mengikut head-to-head.


Red Esports sudah membuat pengumuman membawa masuk Haz atau Scott sebagai jurulatih pasukan itu untuk memantapkan lagi prestasi mereka di MPL MY musim kelapan.
Beliau yang lama menyepi dulunya pernah bermain untuk skuad Team Bosskurr dan Axis.

Selain itu, Saiyajinn juga menyertai pasukan itu untuk bermain di posisi roamer, kehadiran beliau pasti membuatkan peminat tertanya-tanya sama ada Ash atau Haru yang akan bergandingan dengan Saiyajinn ini atau mungkin beliau menjadi pemain simpanan atau “trump card” pasukan Red Esports.
Difahamkan, Saiyajinn akan dipinjamkan sahaja (loan) daripada Team SMG.

Pasukan Red Esports menghadapi kesukaran ketika pertemuan mereka dengan Team Bosskurr dan Homebois di MPL MY musim kelapan, tewas di tangan kedua-dua pasukan itu.
Mereka kini menduduki tempat tercorot di dalam kumpulan B. Mungkin dengan pengumuman dua orang ahli baru ini akan memberikan impak yang besar untuk pasukan Red Esports. Yang pasti, dengan adanya jurulatih untuk pasukan, mereka pasti akan lebih berdisiplin dan mempunyai strategi yang menarik untuk dilaksanakan. Kita bakal saksikan.


Red Esports membawa masuk tiga pemain baharu pada jendela perpindahan MPL MY musim ke-11 kali ini.
Menurut ciapan yang dimuat naik oleh MPL Malaysia, Red Esports mengambil dua bekas pemain MPL MY iaitu Wynn dan AJ.

View this post on Instagram

A post shared by MPL Malaysia (@mplmy.official)

Kedua-dua pemain ini adalah ejen bebas dan mereka akan mengisi slot sebagai seorang Jungler dan Mid Laner.
Lagi seorang pemain yang dibawa masuk ialah Kymm yang sebelum ini berada di Tier 2.
Dalam hantaran sama, Team Secret sudah menggantikan Gold Laner mereka.
Deto sudah keluar daripada Team Secret dan diggantikan oleh Zuto yang sebelum ini adalah ejen bebas.
Selepas membawa masuk Xorn, Yoodo Red Giants Esport turut mengambil seorang penganalisis iaitu Skydreamer.
Hanya satu jendela perpindahan berlaku pada musim ini berbanding musim lalu.
Jendela perpindahan ini masih dibuka dan akan tutup pada 4 April.


RED Esports adalah salah satu pasukan yang banyak kali berentap di arena kompetitif e-sukan Mobile Legends.
Selepas gagal lolos ke peringkat playoff  Liga Profesional (MPL) MY S8 baru-baru ini, mereka membuat satu pengumuman tentang hala tuju pasukan itu di masa akan datang.

Pengumuman itu dibuat di dalam sebuah hantaran di akaun rasmi Facebook mereka. Mereka memohon maaf di atas kekalahan di liga MPL MY musim kelapan.
“Kepada penyokong dan peminat yang sentiasa memberikan sokongan kepada kami dan yang sentiasa melihat kami bermain dari awal pasukan ini ditubuhkan, kami ingin memohon maaf kepada anda semua di atas kekalahan di liga MPL MY musim kelapan. Pasukan RED Esports akan menunda aktiviti umum sehingga tarikh yang akan diumumkan kelak.
“Langkah ini diambil bagi meningkatkan prestasi kami sebagai pasukan profesional. Kami menghargai sokongan yang diberikan anda semua dan akan berusaha dengan bersungguh-sungguh untuk memberi kontribusi yang posif kepada komuniti MLBB.
“Ianya kerana itu adalah asbab untuk kami terus maju ke hadapan selama ini. Di samping itu, kami ingin menjadi inspirasi buat generasi muda untuk bangkit dan menjadikan visi dan menjadi versi diri sendiri yang terbaik di kalangan mereka,”.
Terdahulu, pasukan RED Esports tewas di tangan pasukan RSG MY dengan skor 0-2. Ini menyebabkan pasukan Bosskurr berjaya mendahului skor mereka dan melayakkan diri ke peringkat playoff secara automatik, meninggalkan pasukan RED Esports dan EBLZ yang gagal mara.
Kami dari pihak MyGameOn berharap pasukan RED Esports tidak mudah putus asa dan kembali bersinar di MPL MY musim kesembilan dengan semangat baru yang lebih kuat dari musim kali ini. Selamat maju jaya pasukan RED!


Organisasi e-sukan, Red Esports yang mana pasukannya pernah menyertai Liga Profesional Mobile Legends (MPL MYSG) Musim Keenam mengumumkan mereka tidak dapat slot jemputan ke MPL MY Musim Ketujuh.
Dalam satu catatan panjang di Instagram, Red Esports menjelaskan siituasi tersebut. Penulis ringkaskan untuk pembaca semua.
“Kami tidak dapat slot jemputan MPL MY musim ketujuh daripada pihak Moonton.
“Walaupun dari minggu lepas berusaha dapatkan sokongan dari Moonton untuk mendapat hak organisasi yang menyediakan semua keperluan kepada pemain di bawah kontrak sah, tapi apakan daya slot diberikan kepada syarikat ‘baru’ yang didaftarkan hanya untuk mendapatkan slot ini,” tulis kenyataan itu.
Red Esports juga mengatakan sifat tamak dan pentingkan diri salah seorang pemain menyebabkan slot diberikan kepada syarikat yang tak perlu keluarkan sesen pun duit poket dan penat lelah dari awal hingga hari ini.
Mereka juga menegaskan slot itu lebih baik diberikan untuk kelayakan dan bukan kepada pemain di bawah kontrak yang menjadikan organisasi sebagai batu loncatan dan berlaku biadap.
“Kesimpulannya, jadikan pengalaman kami sebagai organisasi baru berjinak-jinak dalam MPL sebagai pengajaran untuk elak dari situasi yang menyebabkan kerugian ratus ribu kepada syarikat anda.
“Jangan sesekali membenarkan pemain atau orang luar melakukan urusan dan merampas setiap satu usaha kita dari awal tanpa rasa malu,” tulisnya.
Red Esports juga mengakhiri dengan ucapan “Jangan kerana satu slot, anda menghancurkan masa depan diri sendiri. Yang menjadikan anda profesional adalah dengan usaha tanpa kenal penat lelah, disiplin dan respect.
“Kejayaan tidak akan datang dengan hanya bergoyang kaki,” akhirinya.
Red Esports juga nampaknya akan bermula dari bawah dari pusingan kelayakan untuk MPL MY Musim Ketujuh ini.
Di posting Instagram itu juga menyatakan ada pihak ketiga campur tangan dan mengatakan Red Esports adalah penaja dan bukan pemilik pasukan tersebut.
Sementara itu, usaha kami untuk mendapatkan komen dari pemain digantung, Silo tidak berjaya kerana beliau enggan memberi komen. Pihak Moonton pula ketika dihubungi mengatakan masih menyiasat hal ini.
Kami akan maklumkan jika ada perkembangan baru.
Artikel berkaitan: Silo digantung dari sertai mana-mana kejohanan MLBB
Sumber rujukan: IG Red Esports


Red Esports dan Team Bosskurr harus bersaing mengumpul mata bagi melayakkan diri ke peringkat playoff.
Pasukan Red kini berada di kedudukan terakhir kumpulan B dengan mata terkumpul sebanyak 9. Manakala pasukan Bosskurr mengumpul 11 mata.
Pasukan Red Esports bertemu dengan pasukan EBLZ pada perlawanan pertama mereka di minggu kelapan.
Kedua-dua pasukan seri dan perlawanan ketiga akan terus berlangsung untuk menentukan pemenang.
Pasukan EBLZ mengalami kesukaran pada perlawanan ketiga, mereka diasak berulang kali oleh pasukan Red Esports.
Mal yang menggunakan Lancelot sering memberikan tekanan kepada ahli pasukan EBLZ dan beliau berjaya mendapatkan Lord pada minit ke-10.
Ternyata burst damage dari Lancelot digunakan Mal sangat tinggi dan terus meratakan pasukan EBLZ. Kemenangan menjadi milik Red Esports pada minit ke-14.


Pasukan RED Esports adalah salah satu nama yang tidak asing lagi di dalam Liga Profesional Mobile Legends (MPL). Mereka juga adalah salah satu pasukan veteran yang bertapak di arena kompetitif Mobile Legends.
Sebelum ini, mereka gagal layak ke peringkat playoff MPL MY musim kelapan ketika bersaing dengan Team Bosskurr untuk slot terakhir. Mereka mengeluarkan permohonan maaf selepas kegagalan itu dan menghentikan sebarang bentuk aktiviti umum.
Kini RED Esports mengumumkan pengambilan terbuka sebagai pemain profesional Mobile Legends. Mereka ingin mencari bakat-bakat baru yang mempunyai kemahiran dan pengalaman yang diperlukan untuk membentuk sebuah pasukan yang profesional.

View this post on Instagram

A post shared by RED Esports (@redesports.my)

Syarat-syarat yang diperlukan adalah seorang individu atau pasukan yang mempunyai barisan pemain yang sedia ada. Selain itu, pasukan itu harus bebas dari segala kontrak dan tidak ditaja oleh mana-mana pihak. Akhir sekali, mereka perlulah berusia 17 tahun dan ke atas sahaja.
Kelebihan elaun bulanan dan juga gaming house disediakan. Adakah anda mempunyai kualiti dan kekuatan seperti yang diperlukan RED Esports? Inilah peluang anda, jangan lepaskan peluang ini.
Foto: Red Esports


Tular video menangis seorang warga Indonesia di hadapan kedai di Kota Padang Panjang, Sumatra Barat Indonesia.
Lelaki ini menangis tersesak-esak dan videonya ditunjukkan di akaun Instagram @fakta.indo

View this post on Instagram

A post shared by Fakta Indo | Berita Indonesia (@fakta.indo)

Lelaki ini berjumpa dengan seorang perempuan yang juga bermain Mobile Legends bersamanya.
Sebenarnya mereka sudah bercinta secara atas talian melalui perkenalan dalam Mobile Legends.
Keinginan untuk berjumpa dengan teman wanitanya itu sangat kuat sehingga mengembara dengan motosikalnya sejauh 236km.

Pengembaraan 236km ini adalah dari Pekanbaru sehingga Padang Panjang.
Namun cinta tidak kesampaian apabila perempuan itu bertindak menolak cinta lelaki itu dan mengusirnya.
Rujukan: Malaymail


Bagi merancakkan lagi e-sukan di Malaysia dan Singapura, Riot Games dalam perancangan untuk menggabungkan kedua-dua negara ini dalam satu region.
Pengurus Projek E-Sukan Wild Rift Asia Tenggara, Chee Kok Ban berkata, gabungan ini akan meningkatkan kadar kompetitif antara dua negara ini.

“Bukan itu saja. Kami juga dalam perancangan untuk meningkatkan hadiah terkumpul bagi region MYSG. Kami sasar untuk menjadikannya sama banyak dengan e-sukan lain,” tulisnya dalam satu hantaran di Facebook.
Beliau menambah, meskipun bilangan penonton tidak banyak seperti e-sukan lain, namun Riot komited untuk merancakkan arena e-sukan Wild Rift di Malaysia.
Sementara itu, beliau ketika dihubungi MyGameOn mengesahkan yang semua ini masih dalam perancangan dan tiada lagi kata putus.


Kesenian dan permainan video merupakan dua alam yang tidak dapat dipisahkan. Antara seni visual yang penting dalam permainan video ialah rekaan pakaian termasuklah dalam permainan PUBG Mobile.
Pertandingan Rekaan Pakaian PUBG Mobile kini kembali lagi dan akan berlangsung dari 23 April sehingga 5 Jun 2020. Pertandingan ini terbuka kepada peserta dari Malaysia, Indonesia, dan Thailand.
Berikut adalah langkah-langkah untuk menyertai pertandingan ini:

Daftar sebuah akaun di laman web Pertandingan Rekaan Pakaian PUBG Mobile di sini.
Cipta rekaan unik anda mengikut rujukan berikut (anda boleh menghantar lebih daripada satu rekaan):
Muat naik rekaan anda mengikut spesifikasi berikut:

Format JPG atau PNG (kurang daripada 2MB)
Dimensi 1200px x 900px
Nisbah aspek 4:3

Penyertaan pada peringkat kebangsaan akan disenarai pendek melalui pengundian awam dan 14 finalis akan dipilih dari setiap negara. Dari kalangan 14 finalis tersebut, juri akan memilih tiga Pemenang Pilihan Pereka dan satu Pemenang Negara.
Pemenang Hadiah Utama akan dipilah dari kalangan Pemenang Negara dan beliau akan memenangi sebuah iPhone 11 Pro. Setiap Pemenang Pilihan Pereka akan menerima telefon pintar Honor 10 dan wang tunai AS$100 (RM430).
Pemenang Negara pula akan membawa pulang sebuah Graphics Pad dan wang tunai AS$600 (RM2,600). Jika rekaan anda berjaya diluluskan walaupun anda tidak dipilih sebagai pemenang mana-mana kategori, anda akan menerima skin pack eksklusif.
Jika anda mempunyai bakat sebagai seorang pereka pakaian, ini adalah peluang yang baik untuk anda menonjolkan bakat anda!


Banyak sebenarnya rekod dalam sejarah e-sukan.
Tetapi tidak semuanya mengagumkan kerana ada juga berlaku rekod yang memalukan.
Jom tengok 4 rekod-rekod paling memalukan dalam sejarah E-sukan:
1. Kalah walaupun perbezaan Gold paling besar dalam sejarah profesional Dota 2

Pasukan Elephant Dota 2 berjaya memecahkan rekod dengan perbezaan gold paling besar dalam sejarah profesional Dota 2.
Namun apakan daya, mereka kalah kerana throw dan kesilapan yang sepatutnya tidak patut dibuat dan kalah kepada Ehome.
Perbezaan gold itu adalah 154 ribu gold ke hadapan.
Dengan perbezaan itu agak mustahil untuk anda kalah namun tidak untuk Elephant.
2. Anugerah Maelk (Dota 2)

Maelk terkenal di dalam Dota 2 dengan KDA 0:20 tetapi paling mengejutkan pasukannya masih berjaya memenangi perlawanan itu.
Bukan senang untuk menjadi feeder paling teruk dalam pasukan tetapi anda menang.
Perlawanan ini berlaku di antara EG dan Mousesports.
Maelk diuji apabila Mouse hanya menyusahkan hidup Maelk sahaja.
Maelk menjadi position 4 Venomancer dan hanya ada satu kerja.
Push dan push itu sahaja kerja Maelk. Mereka sepatutnya kalah tetapi tidak.
Sejak itu sesiapa yang dalam satu permainan tanpa kill dan mati 20 kali tetapi masih menang layak mendapat anugerah Maelk.
3. Perlawanan paling pantas dalam CS:GO

Hanya lapan saat sahaja diambil oleh oleh Mousesports untuk mengalahkan FaZe dalam satu pusingan.
Kejadian ini sangat memalukan kerana kesilapan FaZe yang terus menyerang ke satu pintu yang kecil di Dust.
4. Kekalahan berturut-turut paling banyak dalam sejarah League of Legends

【LJL 2022 Summer Split DAY 16】
 Game 3 Winner 🏆
V3 Esports (@V3EsportsJP) #V3WIN
(vs AXIZ)
 🔴 NOW LIVE #LJL2022https://t.co/cdt3MeOU6Hhttps://t.co/uwP4wfX85z#リーグオブレジェンド #LoLEsports pic.twitter.com/nqSvsFJ6GK
— LJL（League of Legends Japan League） (@Official_LJL) August 5, 2022

Kalah 39 kali berturut-turut dalam perlawanan rasmi bukan perkara mudah.
Pasukan V3 dari Jepun membuktikan mereka mampu menang. Dalam sejarah League of Legends ini perkara yang paling susah untuk dibuat.
Mereka akhirnya menang selepas penat lelah.
Apa lagi rekod paling memalukan yang anda pernah tengok dalam dunia e-sukan?


Team Liquid semalam membedil pasukan Newbee 2-0 dalam perlawanan pembukaan Dota Pit Minor yang mengumpulkan 8 pasukan Dota 2 seluruh dunia selain menawarkan prize pool sebanyak AS$300,000 (RM1.27 juta).
Walaupun mereka perlu bermain di bawah patch baru nampaknya ia tak memberi kesan kepada prestasi Liquid yang mara ke pusingan seterusnya .
Dengan rekod tanpa kalah, Liquid sebelum ini menang ke atas pasukan Korea Selatan, Immortals yang dibentuk sejurus berakhirnya The International. Kemungkinan pasukan disegani dari Eropah itu akan bertembung dengan Virtus Pro dan OG.
PERNAH memenangi The International 7 baru-baru ini. FOTO: FB Miracle-
Pasukan dianggotai Miracle-, Mind Control, GH, Kuroky dan Matumbaman ini pernah membolot trofi Aegis of the Champions di The International 7 baru-baru ini. Bagaimanapun, prestasi mereka tetap konsisten selepas memenangi kejohanan StarLadder i-League Invitational Season 3, antara pencapaian terbaru mereka setakat ini.


Pemain lagenda dan juga bekas pemain EVOS Legends iaitu Rekt mungkin akan kembali ke dalam barisan pemain EVOS Legends untuk musim seterusnya.
Perkara itu diumumkan oleh Rekt ketika dia membuat penstriman langsung. Dia bertanyakan kepada peminat sama ada dia harus kembali ke dalam pasukan EVOS Legends untuk membantu Zeys menghadapi krisis terbesar di dalam sejarah EVOS Legends iaitu tidak layak ke peringkat playoff.
“Saya bingung juga. Saya nak bantu Zeys tapi sudah bersama dengan barisan pemain WORLD. Jika WORLD tidak lepas (piala presiden) adakah saya masih perlu bantu Zeys? Apa yang anda semua rasa?” katanya.
Untuk makluman, Rekt akan bersama barisan pemain WORLD untuk menghadapi peringkat kelayakan Piala Presiden Indonesia 2022. Barisan pemain WORLD adalah individu yang membawa EVOS Legends melakar sejarah di Kejohanan Dunia M1 iaitu Rekt, Oura, Luminaire, Wannn dan juga Donkey.
“Saya adalah seorang yang mudah mesra dengan orang. Jiwa saya untuk bermain secara kompetitif masih tinggi. Nama saya mula popular oleh kerana EVOS,” ujar Rekt.
Adakah Rekt bakal kembali ke dalam barisan pemain EVOS Legends selepas ini? Kita bakal saksikan.
Terdahulu, pasukan RRQ Hoshi melenyapkan satu-satunya peluang EVOS Legends untuk mara ke peringkat playoff. EVOS tewas dengan skor 0-2 dan menyebabkan pasukan Aura Fire mengatasi mata mereka untuk mara ke playoff.
Sumber: ONE Esports


EVOS Legends pernah menjadi pasukan yang memegang gelaran juara M1 satu ketika dahulu.
Mereka juga bergelar juara MPL ID musim ketujuh selepas prestasi yang baik ditonjolkan oleh Ferxiic, seorang bocah ajaib yang menggantikan posisi Wannn ketika itu.
Namun begitu, EVOS Legends mula menunjukkan kemerosotan pada prestasi mereka selepas gagal mendapatkan slot ke Kejohanan Dunia M3.

View this post on Instagram

A post shared by Game MLBB Mobile Legends ML (@emak_moba)

Kapten kepada pasukan EVOS Legends iaitu Rekt menjelaskan bahawa beliau akan turun ke MDL di dalam sebuah penstriman langsung beliau.
Sejauh manakah kebenaran ini pasti terjawab ketika EVOS Legends mendedahkan barisan pemain baru mereka nanti.
Apakah tanggapan anda semua tentang perkara ini? Adakah ia bakal terjadi atau hanya gurauan semata-mata. Nyatakan di ruangan komen.
Sumber: @emak_moba


REKT pemain handalan dari pasukan EVOS Legends ini memiliki personaliti yang unik. Beliau adalah salah seorang Introvert yang malu berhadapan dengan kamera dan orang ramai.
Ia terbukti apabila beliau membuat penstriman langsung, kamera muka tidak dibuka dan tidak ada sebarang commentary dari REKT.
Namun begitu, sejak tahun 2021 ini REKT lebih terbuka kepada peminatnya, selain konsisten membuka kamera, beliau juga sering membaca komen, melawak dan bergurau di dalam banyak perkara yang membuatkan penstriman langsungnya makin meriah.
Selain itu, REKT juga mengaku tidak mahu untuk menjadi Introvert lagi. Saat berbincang dengan Jonathan Liandi di Empetalk beberapa bulan yang lalu, REKT mengakui bahawa orang bersifat Introvert tidak akan berkembang dan harus membuat perubahan untuk mengatasi perkara itu.
Semenjak beliau membuat perubahan, makin ramai peminat berkunjung ke dalam penstriman langsungnya. Peminat kini tidak hanya fokus kepada gameplay sahaja sebaliknya hiburan yang diberikan oleh beliau juga sangat lucu.
REKT juga pernah menjadi sebahagian dari drama FTV yang sedang hangat di Nimo TV berkaitan gosip hubungan dengan talent Onic esports, Nita Vior.

Kedua-dua mereka kerap membuat penstriman bersama dan berborak seperti pasangan kekasih. Walau bagaimanapun, ramai di antara netizen menganggap ia hanya hiburan semata-mata untuk para peminat.
Sumber dan foto: ONE Esports


Setiap pemain e-sukan pasti mengimpikan untuk mewakili negara bagi acara sukan Asia Tenggara (Sukan SEA) ke-31 di Vietnam, Mei nanti.
Kapten EVOS Legends iaitu Rekt menyatakan dia tidak dapat mengikuti sesi latihan di pelatnas (Pemusatan Latihan Nasional) khusus untuk permainan peranti mudah alih MLBB.

View this post on Instagram

A post shared by Game MLBB Mobile Legends ML (@emak_moba)

Pengumuman itu dibuat di dalam satu perkongsian penstriman langsungnya di aplikasi penstriman Nimo TV.
Rekt mengambil keputusan untuk undur diri bukan kerana faktor dia tidak lolos, Covid dan sebagainya. Keputusan itu diambil di atas faktor tangannya yang sedang sakit.
Sumber: emak_moba


Studio pembangunan permainan video tempatan Magnus Games bersama penerbit 505 Games telah mengumumkan bahawa permainan mereka Re:Legend akan dilancarkan untuk PC, PlayStation 4 (PS4), Xbox One, dan Nintendo Switch pada musim bunga 2021.
Pada waktu ini, Re:Legend sudah boleh dimain di PC dalam bentuk Early Access. Versi yang akan dilancarkan pada tahun depan ialah versi penuh atau versi 1.0. Ia akan mengandungi lebih banyak kandungan untuk dinikmati oleh para pemain.

Re:Legend merupakan sebuah permainan yang menggabungkan aspek-aspek seperti memburu dan memelihara raksasa, pertanian, dan pembuatan senjata serta perisai. Pada pendapat penulis, ia ibarat Monster Hunter bertemu Pokemon dengan sedikit elemen Harvest Moon.
Jika anda berminat untuk mencuba permainan ini, versi Early Access di Steam kini dijual pada harga diskaun iaitu RM29.40 (harga asal ialah RM49.00) bersempena dengan Jualan Musim Luruh Steam.
Ikuti kami di Facebook dan Instagram.
Saksikan kami di YouTube.


Negara Malaysia terkenal dengan alam flora dan fauna serta masyarakat yang berbilang kaum menghasilkan pelbagai campuran makanan, rekacipta dan hasil seni yang lain daripada yang lain.
Kepelbagaian budaya tempatan ini bakal diterjemah masuk ke dalam Re:Legend iaitu game berbentuk role-playing game (RPG) yang dibangunkan oleh studio tempatan, Magnus Games Studio.

Pengasas bersama, Dong Chee Gan atau mesra dipanggil DC Gan berkata, “Malaysia ini indah dalam pelbagai aspek antaranya budaya kita. Jika anda lihat (gambar di atas), kita ada layang-layang Wau, alat-alat muzik, bunga raya, bunga kebangsaan kita iaitu bunga pakma (Rafflesia), rumah Baruk dan rumah panjang serta ketua kampung yang akan hadir dalam game kami.”
“Apa yang paling penting adalah makanan dan saya sahkan nasi lemak akan disertakan dalam game kami,” ujar DC yang mendapat inspirasi kemasukan makanan tempatan dalam Final Fantasy XV yang pernah diketengahkan oleh bekas pereka game Square Enix kelahiran Malaysia, Wan Hazmer yang kini tampil studio tempatan Metronomik dengan game No Straight Roads. .
Menurut DC, beliau berharap suntikan budaya tempatan ke dalam game ini dapat mendedahkan kepada pemain untuk lihat betapa indahnya Malaysia dari segi masyarakat dan juga budayanya.
Selain itu, DC turut kongsikan cabaran dan kejayaan Re:Legend sepanjang tempoh pembangunan. Antaranya adalah studio mereka dipecah masuk yang menyebabkan kehilangan peralatan komputer, mempamerkan demo game dalam konvesyen game di seluruh dunia dan memeterai perjanjian penerbitan bersama 505 Games iaitu anak syarikat milik Itali, Digital Bros.
Dari kiri: Pengasas bersama Magnus Games Studio, DC Gan, CEO MDEC, Surina Shukri, Menteri Komunikasi dan Multimedia, Gobind Singh Deo, pengasas bersama Magnus Games Studio, Welson Gan, Pengurus Besar Asia Pasifik 505 Games, Thomas Rosenthal dan Naib Presiden Teknologi dan Kandungan Kreatif MDEC, Hasnul Hadi Samsudin melancarkan Re:Legend secara global
Game yang mendapat dana kutipan Kickstarter tertinggi di rantau Asia Tenggara dilancarkan secara global dengan kehadiran Menteri Komunikasi dan Multimedia, YB Gobind Singh Deo dan Pengurus Besar Asia Pasifik 505 Games, Thomas Rosenthal semasa di persidangan rasmi Level Up KL 2019 baru-baru ini.
Re:Legend bakal hadir di PC (Steam) dalam bentuk Early Access pada 30 Ogos 2019. Magnus Games Studio masih lagi tiada pengumuman untuk tarikh rasmi bagi PS4, Xbox One dan Nintendo Switch.
Saksikan trailer terbaru Re:Legend yang menyajikan apa pemain bakal dapat bermain pada hujung bulan ini:

Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.
Kredit gambar utama: The Star


Re:Legend adalah sebuah game simulasi role-playing game (RPG) dibangunkan oleh Magnus Games Studio berasal dari Malaysia dan diterbitkan oleh Digital Bros.
Setelah sekian lama berada dalam pembangunan sejak 2017, akhirnya studio tempatan ini mengumumkan pembukaan Early Access di Steam pada 30 Ogos 2019. Ini bermakna semua pemain selain penyokong Kickstarter boleh bermain Re:Legend bermula pada bulan hadapan!
Pengumuman ini turut hadir dengan trailer terbaru untuk Early Access. Saksikan trailer baru di bawah:

Meskipun game ini telah lama dalam fasa Alpha yang boleh dimainkan oleh penyokong Kickstarter sahaja, pembangun menjelaskan Early Access ini memberi kesempatan untuk pemain sama-sama memberi maklumbalas bagi meningkatkan kualiti kandungan yang terdapat dalam game ini. “Kami mahu mencipta game menjinak raksasa dan bercucuk tanam yang terbaik untuk anda,” kata studio dalam pos Kickstarter terbaru.
Dalam Re:Legend, pemain boleh bercucuk tanam, memancing, bertukang senjata dan memburu serta menjaga raksasa magik dipanggil sebagai Magnus. Selain itu, korang juga boleh mengembara di dunia luas Ethia bersama rakan-rakan korang dan mempertahankan Ethia bersama-sama dalam mod multiplayer.
Menurut laman Steam rasmi Re:Legend, Early Access akan dijalankan selama 9 sehingga 12 bulan bagi menguji keseluruhan kepelbagaian cara permainan di dunia luas Ethia sebelum dilancarkan secara rasmi.
Kepada mereka yang berminat untuk jadi Magnus Tamer, korang boleh hantar maklumbalas di saluran Discord. Untuk segalanya Re:Legend, korang boleh ikuti laman Facebook dan Twitter rasmi mereka.
Setakat ini, Re:Legend masih lagi belum mempunyai tarikh rasmi dan akan dikeluarkan di Steam (PC), PS4, Xbox One dan Nintendo Switch.
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.


Simulasi kerjasama RPG buatan Malaysia, Re:Legend akan memperlihatkan mod empat pemain mereka sebagai sebahagian daripada pertunjukan 505 Games semasa Gamescom 2021.
505 Games juga dijangka akan memperlihatkan informasi baru mengenai permainan video GT World Challenge iaitu Assetto Corsa: Competizione serta permainan membina dunia sandbox Grow: Song of the Evertree dan aksi 3D rogue-lite, Rogue Spirit.

Re:Legend sudah berada di Early Access sejak Ogos 2019 dan menurut satu kemaskini rasmi oleh pembangun iaitu Magnus Games Studio. Buat masa ini, Re:Legend hanya terhad untuk dua pemain sahaja. Naik taraf kepada fungsi empat pemain terjadi terima kasih atas bantuan 505 Games.
Kemaskini yang kerap sejak lebih setahun ini sudah mempersiapkan para peminat untuk pelancaran penuh permainan ini dan akhirnya permainan ini mencapai versi 1.0.
Dalam pembangunan lain, 505 Games baru-baru ini mengumumkan versi permainan mudah alih bagi Assetto Corsa, permainan simulasi memandu. Para peminat boleh menonton showcase Assetto Corsa pada 27 Ogos nanti.

Selain itu, mereka juga akan memperlihatkan Grow: Song of the Evertree, oleh Prideful Sloth, yang kini boleh diletakkan di dalam wishlist di Steam.

505 Games juga akan memperlihatkan permainan rogue-lite yang diinspirasikan daripada Studio Ghibli, iaitu Rogue Spirit, yang akan diberi Early Access di Steam bermula 1 September ini.
Artikel ini diterjemah daripada IGN SEA. Untuk artikel penuh sila layari SINI.


Preston Mutanga mungkin tidak dikenali ramai tetapi dia menjadi antara juruanimasi untuk siri hebat Spider-man Across the Spider-Verse.
Mutanga adalah seorang remaja 14 tahun dari Toronto, Canada.
Dia berjaya menarik minat pengarah Chris Lord dan Phil Miller apabila berjaya mencipta trailer Spider-Man: Across the Spider Verse versi Lego.
Trailer 1

Trailer 2

Akibat terlalu kagum dengan bakat Mutanga, dia mendapat peluang untuk mencipta satu babak Spiderman di dunia Lego.
Walaupun filem ini mengambil masa beberapa tahun untuk disiapkan, Dos Santos (Pengarah Bersama) mengambil keputusan untuk memasukkan pereka filem muda ini untuk menganimasikan babak Lego.

looks like I can officially confirm it now-
 yes, I animated a part for #AcrossTheSpiderVerse! it was honestly such an amazing journey and working with @philiplord, @chrizmillr, @CSteinberg9, and the rest of the spider-verse team was a dream come true. you guys absolutely ROCK pic.twitter.com/QnSZrcOf99
— LegoMe_TheOG (@FG_Artist) June 7, 2023

Sudah semestinya peluang dan masa hadapan Mutanga sangat cerah dan banyak lagi animasi Lego yang akan dihasilkan olehnya nanti.


Seorang remaja British berusia 17 tahun ditahan kerana disyaki melakukan pencerobohan siber ke atas Rockstar Games dan Take Two Interactive berkaitan GTA 6 yang tertiris di Internet.
Dia yang hanya dikenali sebagai A.K juga dipercayai sebagai dalang di sebalik serangan yang menyasarkan Uber Technologies, yang mana dia berjaya mendapatkan nama pengguna dan kata laluan bagi seorang kontraktor untuk mengetahui servis digunakan syarikat itu, kata polis.
Selepas siasatan dilakukan oleh pihak berkuasa di Amerika Syarikat, dia ditahan atas kedua-dua serangan.
Dia ditangkap kerana persamaan atas serangan ke atas Rockstar dan Uber dan serangan siber lain yang berlaku tahun lalu dan awal tahun ini termasuklah mencuri data Microsoft, Okta dan Nvidia.
A.K kini diletakkan di pusat penahanan remaja kerana usianya.
Sumber dari penguatkuasa mengatakan ada dua lagi individu yang terpalit dalam serangan siber ini dan penahanan akan dibuat seterusnya.
Hasil dari pembocoran maklumat itu, gambar dan rakaman video mengenai perkembangan GTA 6 dibocorkan dan Rockstar sendiri kecewa dengan tindakan itu.
Sumber: Thedesk


Siapa sangka Genshin Impact boleh membawa impak yang positif untuk seorang pemain ini.
Genshin Impact sebelum ini boleh dikatakan sedikit kontroversi dengan gacha-nya tetapi akhirnya ada juga sisi baik yang boleh diikuti.
Seorang pengguna Reddit bernama u/hxomaa dua hari lepas membuat satu posting di Reddit.

Dengan 13.5k tanda upvote dan 510 komen setakat ini ramai menyokong hxomaa kerana berjaya berhenti merokok.

“Saya tahu ini adalah membosankan dan bodoh, tetapi selama ini saya sentiasa menyimpan duit harian untuk membeli rokok, namun selepas menjadi obses dengan genshin, saya kini menyimpan duit untuk membeli Blessing of the Moon secara bulanan dan membuatkan saya lupa mengenai rokok.
“Kini saya sudah berhenti merokok selama 5 bulan dan semakin sihat. Terima kasih miHoYo,”
Mungkinkah ini cara untuk berhenti merokok pagi pemain Genshin Impact yang merokok?
Dari merokok adalah lebih baik menggunakan duit ini untuk Genshin Impact tapi masih berhemah dalam membelanjakan wang.

Ramai juga orang memuji u/hxomaa dan ada juga berpesan untuk tidak menjadi ketagih dengan gacha Genshin Impact pula.
Ada juga yang tidak percaya gacha adalah jawapan untuk berhenti merokok.
“Saya tidak percaya, rupa-rupanya gacha adalah jawapan untuk berhenti merokok.”

Tiada siapa menyangka ketagihan merokok boleh dikurangkan dengan permainan video?


Seorang remaja Pakistan bertindak melulu dan membunuh keluarganya di Punjab, Pakistan selepas ibunya memarahinya kerana terlalu banyak bermain PUBG Mobile dan tidak fokus pada pelajaran
Remaja itu dilaporkan tinggal bersama ibunya, Nahid Mubarak, dan tiga adik-beradik, termasuk seorang kanak-kanak berusia 22 bulan. Pada hari pembunuhan itu berlaku, budak lelaki itu ditegur oleh ibunya kerana terlalu banyak bermain PUBG Mobile dan ‘tidak menumpukan perhatian pada pelajarannya’.
Kejadian itu menyebabkan budak lelaki itu marah. Dia kemudian mengambil pistol ibunya dari almari dan menembak mati kesemua 4 anggota keluarga semasa mereka tidur.

Remaja lelaki itu melaporkan kejadian itu sendiri pada keesokan harinya selepas jiran menghubungi polis. Remaja itu pada mulanya mendakwa dia tidak tahu bagaimana keluarganya dibunuh tetapi polis berkata bahawa remaja itu menimbulkan syak wasangka.
Selepas diperhatikan selama beberapa hari, budak itu ditangkap dan dia akhirnya mengaku melakukan jenayah itu. Dia berkata dia menembak keluarganya ‘di bawah pengaruh PUBG’.
Remaja itu kini dalam tahanan polis.
Sumber rujukan: Samaa English


China dikejutkan dengan berita seorang remaja perempuan berusia 13 tahun membelanjakan 449,500 yuan atau RM291,000 yang dicuri dari ibunya.
Pelajar sekolah itu membelanjakan wang yang banyak untuk pembelian dalam aplikasi permainan mudah alih. Kegiatan ini ‘kantoi’ hanya apabila ibunya dimaklumkan oleh guru sekolah yang anaknya banyak membelek telefon ketika dalam kelas.
Selepas diperiksa akaun, hanya tinggal 32 sen baki dalam akaun ibunya.
Ketika disoal ayahnya, pelajar itu mengakui sebanyak RM136,000 dibelanjakan untuk pembelian dalam permainan, RM77,000 untuk permainan dan RM64,000 digunakan untuk belanja permainan video buat rakan sekelasnya.
Remaja perempuan itu juga mengakui dia tak tahu menahu tentang soal wang namun hanya menjumpai kad debit ibunya di rumah dan mengaktifkan di telefonnya.
Rujukan: The Star


Remedy Entertainment yang terkenal dengan permainan Alan Wake dan Quantum Break akhirnya mengesahkan game seterusnya yang akan diumumkan di acara Electronic Entertainment Expo (E3) pada 12 Jun ini.
Dikenali sebagai Project 7, ia dah diumumkan sejak 2016 lalu apabila berita mengenai Alan Wake dan studio Max Payne yang menamatkan kolaborasi mereka dengan Microsoft dan membawakan game itu ke pasaran dengan publisher baru.
Publisher itu ialah 505 Games dan mereka akan dedahkan footage atay pandang pertama P7 di E3. Belum ada maklumat lanjut mengenai P7 tapi ia dikatakan akan dikeluarkan di PC, PlayStation 4 dan Xbox One. Sebelum ini, 505 pernah mengeluarkan game seperti Underworld Ascendant, Indivisible dan Bloodstained: Ritual of the Night.

Apa yang pasti, game ini mungkin akan membawa elemen yang terdapat dalam kedua-dua game ataupun atmosfera yang lebih kurang sama bagi mengekalkan identiti Remedy Entertainment.
Sumber: Pcgamesn


Dalam satu segmen EmpeTalk yang dihoskan oleh Jonathan Liandi, pemain Bigetron Alpha, Renbo menyatakan sebab-sebab pasukannya boleh tewas lawan RSG Malaysia di game ketiga pusingan lower bracket Piala Asia Tenggara Mobile Legends: Bang Bang (MSC) 2021.

[Pembetulan] Bukan panik tapi pede = terlalu confident.
Pertamanya, pemain jungler yang menggantikan Branz ini berkata, tiada siapa yang membantunya untuk push di bahagian atas.
“Kawan-kawan saya di mid dan ada yang di bawah. Saya kena push atas seorang diri.
“RSG MY juga bijak mengalih perhatian Lord yang ke bahagian bawah.
“Selepas saya ketinggalan di atas, akhirnya kena tangkap dengan Akai dan tidak boleh selamat dah,” katanya.
Pada kejohanan MSC 2021 itu, Bigetron Alpha ditewaskan dengan skor 1-2 di tangan RSG MY.


Situasi Bigetron Alpha seperti bertukar sekelip mata selepas membuat beberapa penukaran penting.
Akhirnya mereka membawa pemain kelahiran Malaysia, Muhammad Arif Abdul Halim (Rippo) bermain sebagai side manakala Renbo ditukarkan dengan Maxx sebagai jungler. Kyy pula bermain sebagai mage.
Matt dan Dreams tetap memainkan peranan masing-masing, side dan support.
Dengan kemenangan 2-0 ke atas RSG SG, Bigetron Alpha layak ke playoffs dalam pusingan lower bracket.

Penukaran Renbo menjadi jungler terbukti berkesan apabila beliau bermain dengan sangat agresif dan berjaya mendapatkan MVP pada game pertama. Kyy pula selesa memainkan mage walaupun sebelum ini hanya bermain sebagai offlane.

Renbo juga mengenakan damage tertinggi dalam perlawanan pertama ini.

Di perlawanan kedua, lihat bagaimana Lapu-Lapu dimainkan Rippo begitu kebal di barisan hadapan.

View this post on Instagram

A post shared by MyGameOn (@mygameondotmy)

MSC 2021 bermula pada 7 Jun hingga 13 Jun ini, mengumpulkan hadiah terkumpul AS$150,000 (RM615,700) yang akan direbut 12 pasukan dari lapan negara Asia Tenggara.
Saksikan siaran langsung di Facebook dan Youtube.


Kuala Lumpur: Sempena Hari Raya Aidilfitri yang bakal tiba esok, MPL Malaysia menyatukan para pemain, keluarga dan juga peminat-peminat dengan inisiatif #CloserTogether. Nilai murni Hari Raya dapat dikongsi bersama detik kegembiraan bersama keluarga dan meraikannya dengan orang tersayang.
Namun, dalam situati pandemik sekarang, it telah menyukarkan komuniti MPL Malaysia untuk menyambut perayaan bersama keluarga tercinta. Oleh itu, MPL Malaysia telah melancarkan sambutan perayaan secara virtual untuk pemain, peminat dan keluarga dalam #CloserTogether.

Rapatkan hubungan silaturrahim bersama
Saksikan video Hari Raya istimewa ini meceritakan pemain dari Todak bersama ayahnya mengenai pentingnya hubungan rapat di antara keluarga. Dengan cita-cita mengejar impian di dalam e-sukan, “Aziq” yang mempunyai watak yang sedikit sukar untuk berkomunikasi dengan ayahnya yang tidak faham tentang industri e-sukan.
Insiden apakah yang terjadi untuk mereka lebih rapat dan memahami antara sesama sendiri?

MPL Malaysia juga akan menganjurkan kempen Hari Raya di media sosial bersama pasukan-pasukan MPL Malaysia.
Para peminant boleh mendapatkan ‘Ampau Raya Virtual’ eksklusif dari pasukan dengan menyertai misi di lawan web Kempen Hari Raya | Mobile Legends: Bang Bang Professional League Malaysia.
Kempen ini sudah bermula pada 10 Mei hingga 14 Mei ini dan peserta boleh memenangi ‘skin in-game’ eksklusif yang akan dihantar terus kepada akaun pemain.
Para peminat juga digalakkan untuk menghantar mesej Hari Raya kepada pasukan kegemaran masing-masing melalui Facebook sepanjang kempen ini berlangsung. Peminat bertuah jugak boleh memenangi ‘Ampau Raya’ fizikal dari pasukan kegemaran mereka.
Anda boleh layari Facebook MPL Malaysia untuk maklumat lanjut.


Capcom umum Resident Evil 2 Remake telah dijual sebanyak 4 juta salinan di seluruh dunia.
Angka jualan ini mungkin tidak sehebat keluaran game Capcom sebelum ini iaitu Monster Hunter World yang telah catat rekod jualan lebih dari 10 juta salinan. Namun, untuk game yang bertemakan survival horror, ini agak mengagumkan.
Capcom kongsi berita gembira ini dalam satu tweet melalui Twitter rasmi mereka. Selain itu, mereka turut memaparkan reaksi-reaksi beberapa ahli pasukan pembangunan Resident Evil 2 membincangkan tentang perjalanan mereka menghasilkan game yang diolah semula untuk era moden.

It's official — Thanks to all of you, we've shipped 4 million units of RE2 worldwide! To celebrate, we're presenting a roundtable with some of the RE2 devs:　https://t.co/d0lTCxtI6ZThanks so much for playing RE2!#re2 #capcom
— Capcom Dev 1 (@dev1_official) February 27, 2019

Resident Evil 2 Remake telah dilancarkan di PC, PS4 dan Xbox One. Kandungan tambahan percuma ‘Ghost Survivor’ yang menambah masuk tiga cerita kecil dengan aksi arked.
Sumber: VG24/7


Resident Evil 3 (RE3) akhirnya telah dilancarkan pada awal bulan ini dan ramai pengkritik mengatakan ia tidak sehebat Resident Evil 2 (RE2) yang dilancarkan pada tahun lepas. Walaubagaimanapun, nampaknya ia masih menerima sambutan yang baik daripada penggemar permainan video.
Capcom telah mengumumkan bahawa mereka telah mengedarkan lebih dariapda 2 juta salinan RE3 dalam tempoh lima hari selepas pelancaran. Separuh daripada jumlah tersebut datang daripada pembelian secara digital.
Apabila dibandingkan dengan RE2, ia tidak mencapai tahap kejayaan yang sama. Dalam tempoh yang sama selepas pelancaran, sebanyak 3 juta salinan RE2 berjaya diedarkan. Jumlah terkini edaran RE2 telah capai 6.5 juta unit.
Penulis merasakan jumlah edaran RE3 yang lebih rendah berbanding dengan RE2 berpunca daripada kritikan yang diterima judul tersebut. Ia dijual pada harga melebihi RM240 tetapi tempoh permainannya hanya sekitar lima atau enam jam.
Sumber: gamesindustry.biz
Ikuti kami di Facebook dan Instagram.
Saksikan kami di YouTube.


Akhirnya Capcom menunjukkan butiran lebih lanjut tentang Nemesis – makhluk seram yang selalu mengejar protagonis, Jill Valentine sepanjang sesi permainan Resident Evil 3.
Dalam video di bawah, Nemesis kelihatan lebih ganas dan realistik, salah satu babak memegang flamethrower untuk membunuh Jill.

Selain itu, terdapat beberapa babak yang menunjukkan gameplay Jill berlawan zombi dan juga Carlos Oliveira menembak zombi-zombi tersebut. Hunter juga ditampilkan dalam satu babak pendek, memberi hint jenis musuh yang bakal dihadapinya.
Resident Evil 3 akan dilancarkan pada 3 April tahun ini di PC, PlayStation 4 dan Xbox One.


Resident Evil 8, judul akan datang dari Capcom dilaporkan akan menggunakan teknik camera ‘first-person‘ sama seperti siri ketujuh.
Laporan dari IGN SEA mengatakan Resident Evil 8 akan mengikuti jejak langkah RE 7.
Perspektif first-person membolehkan pemain merasai ketakutan tanpa mengetahui apa yang ada di belakang mereka.
Perspektif first-person itu diperkenalkan untuk memberikan gaya permainan dan atmosfera baru kepada peminat yang selama ini disajikan dengan teknik kamera third person.
Rata-rata peminat tidak terkejut dengan gerakan Capcom ini kerana Resident Evil 1 hingga 3 menggunakan sudut kamera yang pelik manakala RE 4 – 6 menggunakan third person. Mungkin evolusi ini akan dikekalkan hingga judul yang kesembilan.
Sementara itu, Capcom juga sedang gigih membangunkan Resident Evil yang lama dalam versi remake seperti RE2 yang menerima anugerah ‘Game of the Year‘ dan terjual lebih 5 juta unit. Kali ini, RE3 Remake pula akan menyambung legasi itu pada 3 April ini berserta mod multi-pemain.
(Sumber: IGN SEA)


Resident Evil Re:Verse permainan menembak berbilang pemain pada awalnya akan diumumkan bersam Resident Evil Village, ditunda buat kali kedua dan akan tiba pada 2022.
Diumumkan di laman Twitter, Capcom menerangkan penangguhan itu dibuat adalah “untuk pasukan dapat terus bekerja1 memberikan pengalaman permainan yang lancar.” Selepas diumumkan akan dilancarkan pada 7 Mei lalu, permainan ini ditunda hingga musim panas 2021.
Bahkan, ujian beta terbuka juga dibatalkan sama sekali kerana masalah ‘matchmaking’.

The previously announced July 2021 launch of Resident Evil Re:Verse is being moved to 2022 so that the team can continue working to deliver a smooth gameplay experience. We will share updated launch details at a later time. Thank you for your patience and understanding. pic.twitter.com/o8hP363fjR
— Resident Evil (@RE_Games) July 15, 2021

Sambungan kicauan Capcom, pemain yang telah membeli Residen Evil Village edisi fizikal yang didatangkan bersama kod muat turun Re:Verse untuk menebusnya sekarang atau ikuti perkembangan permainan itu. Dijangka tiada kod gantian akan ditawarkan jika berlaku kehilangan kod itu.
Re:Verse ialah permainan kalah mati PvP enam pemain yang membolehkan pemain mengambil peranan sebagai watak daripada siri Resident Evil, bertarung di lokasi siri itu berlangsung yang diubah menjadi arena.


Capcom telah mengeluarkan beberapa trailer baharu untuk Resident Evil Village. Permainan ini dijadualkan untuk dilancarkan pada 7 Mei tahun ini untuk PC, PlayStation 5 (PS5), PlayStation 4 (PS4), Xbox Series, dan Xbox One.

Ia kini boleh dipra-tempah di kedai-kedai digital seperti Steam dan PlayStation Store pada harga RM248. Sebuah demo percuma juga telah dilancarkan secara eksklusif untuk konsol PS5.
Demo PS5 tersebut diberi tajuk Maiden dan bertempoh sekitar 25 minit. Demo ini tidak membenarkan anda untuk mencuba aspek pertarungan Resident Evil Village. Ia lebih memberi fokus terhadap penceritaan visual.

Sama seperti dalam Resident Evil 7, kita akan bermain semula sebagai Ethan Winters dalam Resident Evil Village. Nampaknya watak utama siri Resident Evil, Chris Redfield, akan memainkan peranan penting dalam permainan ini.
Selain itu, Capcom juga mengumumkan mod multi-pemain Resident Evil Re:Verse. Mod ini meletakkan enam pemain dalam perlawanan deathmatch. Setiap pemain boleh bermain sebagai watak-watak Resident Evil seperti Leon, Claire, Ada, dan ramai lagi.

Resident Evil Re:Verse akan dilancarkan secara percuma bersama Resident Evil Village.
Sekali lagi, Resident Evil Village akan dilancarkan pada 7 Mei tahun ini untuk PC, PS5, PS4, Xbox Series, dan Xbox One.
Ikuti kami di Facebook dan Instagram.
Saksikan kami di YouTube.


Akan dilancarkan tak lama lagi, Resident Evil Village antara permainan video ditunggu-tunggu peminat Capcom.
Baru-baru ini menurut laporan Comicbook, Microsoft Store menyenaraikan permainan tersebut dengan saiz fail sebanyak 50.02GB. Bagaimanapun, ini termasuk mod multi-pemain Re:Verse yang akan hadir bersama Village.
Re:Verse ini akan hadir dengan launcher sendiri dan versi muat turunnya akan dipisahkan bersama Village. Ini bermaksud, saiz asal bagi RE 7 adalah sebanyak 35GB yang mana ia bukanlah begitu besar.
Di platform seperti PlayStation 4 dan PC misalnya, saiz fail permainan dari Capcom adalah sekitar 35GB/50GB. Namun, di konsol generasi seterusnya, saiz fail ini mungkin berubah.
Resident Evil Village akan dilancarkan pada 7 Mei ini. Ia mengisahkan perjalanan seterusnya Ethan Winters untuk menyelamatkan anaknya yang hilang.


Mengikut ura-ura baru, Resident Evil Village akan menjadi permainan video RE Engine yang paling lama untuk dihabiskan, lebih lama dari RE 7 dan RE 2 Remake.
Info ini hadir dari tipster atau pendedah maklumat RE yang dipercayai iaitu @AestheticGamer1 di Twitter yang banyak menerima maklumat dari Capcom. Jika ini benar, maka akan bermula trend baru untuk Resident Evil 4 remake yang dihebohkan sebelum ini.

(1/2) RE3 is longer than a DLC piece & did include Resistance, though I know many like to neglect that as they personally don’t care about it.
However, if you’re worried about really short RE games, you don’t need to. Let’s just say I have an “inkling” about what RE games are in https://t.co/fRzzUDO8my
— AestheticGamer aka Dusk Golem (@AestheticGamer1) August 12, 2020

Bagi mereka yang inginkan pengalaman permainan perseorangan (single-player), ini adalah berita baik!
Ini kerana sebelum ini, Resident Evil 3 Remake menerima kritikan akibat jangka masa permainannya yang singkat.
Selain itu, Resident Evil Village akan menerima mod multi-pemain Resistance.
Ia akan dilancarkan pada tahun depan di PlayStation 5, Xbox Series X dan PC.
Sumber: Comicbook
Ikuti kami di Facebook, Twitter dan Instagram. Saksikan kami di YouTube.


Permainan bergenre seram daripada Capcom, Resident Evil Village atau RE 8 nampaknya akan meneroka dan menyambung jalan cerita protagonis judul terdahulu, Ethan Winters.

Dalam video Developers Insight ini, mereka bercakap bahawa Ethan adalah karakter penting dan jalan cerita mengenai hidupnya perlu diteruskan.
Mereka juga menyebut yang kisah Ethan mungkin akan berakhir dalam judul kelapan ini.
Selain itu, latar tempat diambil iaitu kawasan perkampungan ini juga akan diperluaskan untuk pemain meneroka. Walaupun kaedah pencahayaan digunakan adalah berbeza berbanding RE7, Village akan kelihatan lebih cantik tapi kekal menyeramkan.
Mereka juga ingin pemain mengalami pengalaman yang mendebarkan dengan perspektif first person ini di dalam Village, sama seperti dilakukan dalam 7.
Resident Evil: Village akan dilancarkan di konsol generasi baharu PlayStation 5, Xbox Series X dan S serta di PC.
Ikuti kami di Facebook, Twitter dan Instagram. Saksikan kami di YouTube.


Sejak pelancaran Resident Evill VII pada tahun 2017, Capcom hanya mengeluarkan dua judul remake iaitu Resident Evil 2 dan Resident Evil 3. Akhirnya, sebuah sekuel telah diumumkan di pembentangan PS5: The Future of Gaming yang dianjurkan oleh Sony.
Judul seterusnya dalam francais Resident Evil ialah Resident Evil Village. Walaupun ia dedahkan di pembentangan PlayStation 5 (PS5), judul ini juga akan dilancarkan di PC dan Xbox Series X.

Nampaknya jalan cerita Resident Evil Village akan bersambung melalui perspektif watak utama Resident Evil VII iaitu Ethan Winters. Watak utama siri Resident Evil sebelum ini iaitu Chris Redfield juga kembali dan dia kini lebih mirip dengan penampilannya dalam Resident Evil 6.
Tiada tarikh pelancaran tepat diberikan untuk judul ini tapi ia dijadualkan untuk dilancarkan pada tahun 2021.
Ikuti kami di Facebook dan Instagram.
Saksikan kami di YouTube.


Selepas pertarungan sengit di Grand Final Liga Profesional Mobile Legends: Bang Bang Malaysia dan Singapura (MPL MY/SG) musim kelima, pasukan Singapura, Resurgence berjaya meraih takhta sebagai juara buat pertama kalinya.
Mereka menang 3-1 dalam perlawanan terbaik daripada 5 ke atas Geek Fam.
Ini adalah kemenangan kali kedua untuk Ly4ly4, Jason dan SynC (pertama kali pada MPL musim pertama).
Tahniah juga diucapkan kepada Geek Fam kerana mempamerkan prestasi membanggakan sepanjang musim liga hingga ke Grand Final ini.
berita lanjut menyusul..